cyanic-selkie/wikianc huggingface dataset:
ജലച്ചായ ചിത്രരചന
യൂറോപ്യൻ രീതി
യൂറോപ്പിൽ ജലച്ചായ ചിത്രരചന അത്ര ജനപ്രീതിയുള്ളതായിരുന്നില്ല. എങ്കിലും അനേകം നല്ല ഉദാഹരണങ്ങൾ ഫ്രഞ്ചുകാർ കാണിച്ചുതന്നു. യുജീൻ ഡെലാക്രൂഷ്, ഫ്രങ്കോയിസ് മാറിയസ് ഗ്രാനെ, ഹെന്രി - ജോസഫ് ഹാർപിഗ്നിസ്, ഹൊണോറി ഡൗമിയെ എന്നിവർ അവരിൽ ചിലരാണ്.
ഇരുപതാം നൂറ്റാണ്ടിൽ
ഇരുപതാം നൂറ്റാണ്ടിലെ ജലച്ചായ കലാകാരന്മാരിൽ വാസ്സിലി കാൻഡിൻസ്കി, എമിൽ നൊയ്ഡെ, പോൾ ക്ലീ, ഇഗോൺ ഷീൽ, റൗൾ ഡുഫി എന്നിവർ ശ്രദ്ധേയരാണ്.
ചായം
ജലച്ചായത്തിന് നാലു പ്രധാന ഘടകങ്ങളുണ്ട്:
നിറങ്ങളുടെ പേരുകൾ
പല ചിത്രകാരന്മാരെയും ചിത്രകലാവസ്തുക്കൾ നിർമ്മിക്കുന്ന വ്യവസായങ്ങളുടെ ലേബല്ലിങ്ങ് രീതികൾ കുഴക്കുന്നു. ഒരു നിറത്തിന്റെ മാർക്കെറ്റിങ്ങ് നാമം സാർവജനീനമായി ഉപയോഗിക്കുന്നതാകണമെന്നില്ല. ആ കമ്പനി അങ്ങനെ പേരിട്ടിരിക്കുന്നു എന്നു മാത്രമേ വരൂ. ഈ കുഴപ്പം ഇല്ലാതാക്കാൻ പല പരിശ്രമങ്ങളും പലരും നടത്തിയിട്ടുണ്ട്. 1990ൽ ചിത്രരചനാ വസ്തുക്കൾ നിർമ്മിക്കുന്ന വ്യവസായികൾ യോജിച്ച് പെയിന്റ് പാക്കേജിൽത്തന്നെ പൊതുവേ അംഗീകരിക്കുന്ന നാമം ചേർത്തു തുടങ്ങി. ഇതിനായി ഒരു നിറം തിരിച്ചറിയാനുള്ള നമ്പർ - ജെനറിക് കളർ ഇന്റെക്സ് നെയിം രൂപപ്പെടുത്തി. ഇതിനു ബ്രിട്ടനിൽ ചുമതലയുള്ള സ്ഥപനമാൺ സൊസൈറ്റി ഓഫ് ഡൈസ് ആന്റ് കളറിസ്റ്റ്സ്. ഇതുപോലെ അമേരിക്കൻ അസോസിയേഷൻ ഓഫ് ടെക്സ്റ്റയിൽസ് കെമിസ്റ്റ്സ് ആന്റ് കളറിസ്റ്റ്സ് എന്ന യു. എസ്. എ യിലെ സംഘടനയും. കളർ ഇൻഡെക്സ് ഇന്റെർനാഷണൽ എന്നാണിവ അറിയപ്പെടുന്നത്.
സുതാര്യത
ജലച്ചായങ്ങൾക്ക് സാധാരണയായി കുറച്ചു അടിസ്ഥാന ഗുണങ്ങളുടെ അടിസ്ഥാനത്തിലാണു വിലയിരുത്തുക. 19അം നൂറ്റാണ്ടിലെ ഇംഗ്ലീഷ് കലാലോകത്തെ തർക്കങ്ങളീൽ,ഗൗഷെ എന്ന നിറം പാരമ്പര്യ ജലച്ചായങ്ങളിൽ അതാര്യമായി വേർതിരിഞ്ഞു നിൽക്കുന്നു. ഈ അതാര്യ ഗുണത്തെ ഹൈഡിങ് ശ്ക്തി എന്നു പറയുന്നു.
സുതാര്യമായ നിറങ്ങളിൽ ടൈറ്റാനിയം ഡയോക്സൈഡ് (വെള്ള നിറം‌) ചേർത്തിട്ടില്ല. മിക്ക ഭൂനിറങ്ങളും അതാര്യങ്ങളാൺ.
ബ്രഷുകൾ
ഒരു ബ്രഷിനു മൂന്ന് ഭാഗങ്ങളുണ്ട് : മുടിക്കേട്ട്(tuft),ലോഹച്ചുറ്റ്(ferrule),കൈപ്പിടി(handle).
പെയിന്റു ചെയ്യുന്ന സമയത്ത് ചിത്രകാരന്മാർ ലോഹച്ചുറ്റിന്റെ തൊട്ടു പിറകിൽ പിടിച്ചാണു ലോലമായ വരകൾ വരയ്ക്കുക.
ബ്രഷുകളുടെ രൂപങ്ങൾ
വിവിധ ആവശ്യങ്ങൾക്കായി വിവിധതരം പ്രകൃതിജന്യവും കൃത്രിമവുമായ മുടിക്കെട്ടുള്ള ബ്രഷുകൾ വിൽക്കുന്നുണ്ട്..അവയിൽ ഏറ്റ്വവും ജനപ്രിയമായവ താഴെക്കൊടുത്തിരിക്കുന്നു: ഒരു ഒറ്റ ബ്രഷിനു അനേകം വരകളും രൂപങ്ങളും വരയ്ക്കാൻ കഴിയും. ഉദാഹരണത്തിനു, ഒരു ഉരുണ്ട ബ്രഷിനു കട്ടി കുറഞ്ഞതും കട്ടി കൂടിയതുമായ വരകൾ സൃഷ്ട്ടിക്കാനും വീതി കൂടിയതും വീതി കുറഞ്ഞതും ആയ വീതിവരകളും, വളവുകളും മറ്റു പ്രതീതികളും സൃഷ്ടിക്കാനാകും. ഇതുപോലെ പരന്ന ബ്രഷിനും പല പ്രതീതികൾ ജനിപ്പിക്കാൻ കഴിയും. ഓരോ ജലച്ചായ ചിത്രകാരനും അയാളുടേതായ രീതികൾ അവലംബീക്കുന്നു. അയാൾ ഉപയോഗിക്കുന്ന ബ്രഷുകൾ മറ്റുള്ളവരിൽ നിന്നും വ്യത്യസ്തമായിരിക്കും. ചിത്രകാരന്മാർ രണ്ടോ മൂന്നോ ബ്രഷുകൾ ഉപയോഗിച്ച് ആയിരിക്കും പല സൃഷ്ടികളും നടത്തുന്നത്. ബ്രഷുകളാണു ഒരു ജലച്ചായ ചിത്രകാരനെ സംബന്ധിച്ച് ഏറ്റവും ചെലവു കൂടിയ ഉപകരണം. ഏറ്റ്വും കുറഞ്ഞതു താഴെപ്പറയുന്ന ബ്രഷുകളെങ്കിലും വേണം പൊതുവായ ആവശ്യത്തിന്.
വലിപ്പം
ഉരുണ്ട ബ്രഷിന്റെ വലിപ്പം ഒരു നമ്പർ ഉപയോഗിച്ചാണു സൂചിപ്പിക്കുന്നത്. 0000 (വളരെ ചെറിയ ഉരുണ്ടത്) എന്ന സംഖ്യ തൊട്ട് 0 വരെയും,പിന്നെ 1 മുതൽ 24 വരെയോ അതിലും വലുതോ ആയ ശ്രേണികളുണ്ട്.
പാലെറ്റ്
വർഗ്ഗം:ചിത്രകല ചിത്രരചനയ്ക്കുള്ള നിറങ്ങൾ ആവശ്യാനുസരണം കൂട്ടിയോജിപ്പിക്കുവാനും കൂട്ടിയോജിപ്പിച്ച നിറങ്ങൾ ആവശ്യമായ അളവിൽ സൂക്ഷിക്കുന്നതും ചിത്രരചനയ്ക്കിടയിൽ സമയക്രമം കൂടുന്നതനുസരിച്ചു കൂട്ടിയ നിറങ്ങളിലെ ജലാംശം കുറയുന്നതനുസരിച്ചു വീണ്ടും കൂട്ടീസംയോജിപ്പിക്കുവാനുമുള്ള,ചിത്രകാരന്റെ കയ്യിൽ പിടിക്കാവുന്നതും വിധമുള്ള പ്ലാസ്റ്റിക് അല്ലെങ്കിൽ തടിയിൽ തീർത്തിട്ടുള്ള വസ്തു.
2009 ജൂണിൽ വാഷിംഗ്ടണിൽ നടന്ന മെട്രോ ട്രെയിൻ കൂട്ടിമുട്ടൽ
രണ്ടു മെട്രോ ട്രെയിനുകൾ തമ്മിൽ 2009 ജൂണിൽ വാഷിങ്ടൺ, ഡി.സിയിൽ വച്ച് കൂട്ടിമുട്ടുകയുണ്ടായി. രണ്ടു ട്രെയിനുകളൂം തെക്കോട്ട് യാത്ര ചെയ്യുകയായിരുന്നു. മുന്നിലുണ്ടായിരുന്ന നിറുത്തിയിട്ടിരുന്ന ട്രെയിനിൽ മറ്റൊരു ട്രെയിൻ വന്നിടിക്കുകയായിരുന്നു. ട്രെയിൻ നിയന്ത്രിച്ചിരുന്നയാളും എട്ട് യാത്രക്കാരും മരിച്ചു. വാഷിംഗ്ടൺ മെട്രോയിൽ ഏറ്റവും കൂടുതൽ ആൾക്കാർ മരിക്കാനിടയാക്കിയ അപകടമായിരുന്നു ഇത്. രക്ഷപെട്ട പലരും മണിക്കൂറുകളോ‌ളം ട്രെയിനുകൾക്കുള്ളിൽ കുടുങ്ങിക്കിടക്കുകയായിരുന്നു. ഏകദേശം 80 പേർക്ക് പരിക്കുപറ്റുകയുണ്ടായി.
ജൂൺ പതിനേഴിന് പാളത്തിലെ ഒരു സർക്യൂട്ട് മാറ്റിവയ്ക്കപ്പെടുകയുണ്ടായി. ഇത് സിഗ്നൽ സംവിധാന‌ത്തിലുണ്ടാക്കിയ തകരാറാണ് ഇതിനു കാരണം.
പുറത്തേയ്ക്കുള്ള കണ്ണികൾ
വർഗ്ഗം:അപകടങ്ങൾ
എലീന ആർനെഡോ സോറിയാനോ
ഒരു സ്പാനിഷ് ഗൈനക്കോളജിസ്റ്റും എഴുത്തുകാരിയും സ്ത്രീകളുടെ അവകാശ പ്രവർത്തകയുമായിരുന്നു എലീന ആർനെഡോ സോറിയാനോ (25 നവംബർ 1941 - 7 സെപ്റ്റംബർ 2015).
ജീവചരിത്രം
ഫെമിനിസ്റ്റ് എഴുത്തുകാരി എലീന സോറിയാനോയുടെ മകളായ ആർനെഡോ മാഡ്രിഡിലാണ് ജനിച്ചത്. ലിയോപോൾഡോ കാൽവോ-സോട്ടെലോയുടെ ബന്ധുവായിരുന്നു ആർനെഡോ. 1964-ൽ സാമ്പത്തിക ശാസ്ത്രജ്ഞനായ മിഗുവൽ ബോയറെ വിവാഹം കഴിച്ചു. അവനോടൊപ്പം അവർക്ക് രണ്ട് കുട്ടികളുണ്ടായിരുന്നു. ലോറ, മിഗുവൽ. അവർ പിന്നീട് സ്ട്രാസ്ബർഗ് സർവകലാശാലയിൽ ഗൈനക്കോളജിയും ബ്രെസ്റ്റ് പാത്തോളജിയും പഠിച്ചു. അവർ 1985-ൽ ബോയറിനെ വിവാഹമോചനം ചെയ്യുകയും അക്കാദമിക് ഫെർണാണ്ടോ ടെറാൻ ട്രോയാനോയെ വീണ്ടും വിവാഹം കഴിക്കുകയും ചെയ്തു. പ്രത്യുൽപാദന അവകാശങ്ങളിൽ മുൻനിരക്കാരിയായ അവർ ടെസ്റ്റമെന്റോ മാറ്റെർനോ ഉൾപ്പെടെ നിരവധി പുസ്തകങ്ങൾ എഴുതി. അത് ഒരു മകന്റെ മരണവുമായി ബന്ധപ്പെട്ട് മയക്കുമരുന്നുകളുടെ നാശത്തെക്കുറിച്ച് കൈകാര്യം ചെയ്തു. ശാശ്വത യുവത്വത്തിന്റെ മിഥ്യാധാരണ വിറ്റ് വലിയ നേട്ടങ്ങൾ കൊയ്യുന്ന മയക്കുമരുന്ന് വ്യവസായത്തിന്റെ വിമർശകയായിരുന്നു അവർ. സ്ത്രീകളുമായി ബന്ധപ്പെട്ട വിവിധ കാര്യങ്ങളെ കുറിച്ചുള്ള എൽ ഗ്രാൻ ലിബ്രോ ഡി ലാ മുജർ (ദി ബിഗ് ബുക്ക് ഓഫ് വുമൺ) എന്ന റഫറൻസ് പുസ്തകത്തിന്റെ സ്പാനിഷ് പതിപ്പും അവർ എഡിറ്റ് ചെയ്തിട്ടുണ്ട്. 2003-ൽ, സ്പാനിഷ് സോഷ്യലിസ്റ്റ് വർക്കേഴ്സ് പാർട്ടി ടിക്കറ്റിൽ അവർ മാഡ്രിഡിന്റെ സിറ്റി കൗൺസിലറായി തിരഞ്ഞെടുക്കപ്പെട്ടു. 2007-ൽ അവർ രാജിവച്ചു.
External links
വർഗ്ഗം:2015-ൽ മരിച്ചവർ വർഗ്ഗം:1941-ൽ ജനിച്ചവർ
എറിക് ഹെർമൻ
അമേരിക്കയിലെ പസഫിക് നോർത്ത്വെസ്റ്റിൽനിന്നുള്ള സംഗീതജ്ഞനാണ് എറിക് ഹെർമൻ (Eric Herman), മുഴുവൻ പേര്: എറിക് ഹെർമൻ എൻഡ്രെസ് (Eric Herman Endress). കുട്ടികൾക്കായുള്ള ഗാനങ്ങളുടെ നിർമ്മാണവും പ്രകടനുമാണ് ഇദ്ദേഹത്തിൻ്റെ മേഖല. യൂറ്റ്യൂബിൽ ഏറെ പ്രശസ്തമായ ആയ ദ എലിഫൻ്റ് സോങ് (The Elephant Song), ബ്ലാക്ക്ബേഡ്, ബ്ലൂബേഡ് ആൻഡ് റെഡ്ബേഡ് ("Blackbeard, Bluebeard and Redbeard"), ദേർ ഈസ് എ മോൺസ്റ്റർ ഇൻ മൈ ഹൗസ് (There's a Monster in My House) തുടങ്ങിയവ എറിക് ഹെർമൻ്റെ പ്രശസ്തമായ പാട്ടുകളിലുൾപ്പെടുന്നു.
നീല ഷർട്ട്, മഞ്ഞ പാൻ്റ്സ്, മഞ്ഞ നിറത്തിലുള്ള ടൈ എന്നിവയാണ് പാടുമ്പോഴുള്ള എറിക് ഹെർമന്റെ വേഷം. ഈ വേഷത്തിൽത്തന്നെയുള്ള കാർട്ടൂണിൽ ആനിമേഷൻ വീഡിയോകളിലും അദ്ദേഹം പ്രത്യക്ഷപ്പെടുന്നു.
കൊല്ലം ബോട്ടുജെട്ടി
കേരള ജലഗതാഗതവകുപ്പിന്റെ 14 കടത്തുബോട്ട് സേവനകേന്ദ്രങ്ങളിൽ ഒരെണ്ണമാണ് കൊല്ലം ബോട്ട് ജെട്ടി. കോട്ടയം മേഖലയുടെ കീഴിലുള്ള ഇതിന്റെ ബില്ലിങ്ങ് സ്റ്റേഷനും കൊല്ലത്ത് തന്നെയാണ്. കച്ചേരിയിൽ കെ.എസ്.ആർ.ടി.സി. സ്റ്റാന്റിനു തൊട്ടടുത്ത് തന്നെയാണ് ബോട്ട് ജെട്ടി സ്ഥിതി ചെയ്യുന്നത്
എറിക് ഹെർമൻ
വർഗ്ഗം:കുട്ടികൾക്കുള്ള സംഗീതം
എസ്കിമോ
thumb|260x260px|[[ഇന്യുറ്റ് ജനവിഭാഗത്തിന്റേയും യുപിക് ജനവിഭാഗത്തിന്റേയും വിതരണം കാണിക്കുന്ന ഇന്യുറ്റ് സർകം പോളാർ കൗൺസിലിന്റ ഭൂപടം.]] thumb|[[ഗ്രീൻലാൻഡ്|ഗ്രീൻലാൻഡലെ ഒരു ഇന്യുറ്റ് (Inuit) മനുഷ്യൻ]] ഭൂമിയുടെ അത്യന്തം ശൈത്യമുളള വടക്കേ ധ്രുവപ്രദേശങ്ങളിൽ പരമ്പരാഗതമായി വസിച്ചു പോരുന്ന തദ്ദേശരായ ആളുകളെയാണ് എസ്കിമോകൾ (Eskimos)എന്നു വിളിക്കുന്നത്. കിഴക്കൻ സൈബീരിയ (റഷ്യ), അലാസ്ക (യുണൈറ്റഡ് സ്റ്റേറ്റ്സ്), കാനഡ, ഗ്രീൻലാൻഡ് എന്നിവിടങ്ങളിലെ ധ്രുവപ്രദേശങ്ങളിലാണ് എസ്കിമോകൾ കാണപ്പെടുന്നത്.
അത്യന്തം ശൈത്യമുളള  ഉത്തരധ്രുവത്തിലെ അലാസ്ക (യുണൈറ്റഡ് സ്റ്റേറ്റ്സ്), കാനഡ, ഗ്രീൻലാൻഡ് എന്നീ പ്രദേശങ്ങളിലെ തദ്ദേശവാസികളായ ഇന്യുറ്റ് (Inuit) ജനതയും, കിഴക്കൻ സൈബീരിയ (റഷ്യ), അലാസ്ക എന്നിവിടങ്ങളിൽ തദ്ദേശവാസികളായ യുപിക് (Yupik) ജനതയും ആണ് എസ്കിമോകൾ എന്നറിയപ്പെടുന്ന രണ്ട് പ്രധാന ജനവിഭാഗങ്ങൾ.
ഈ ജനതയെ വിവേചനം കാണിക്കുവാൻ വേണ്ടി ഉപയോഗിച്ചിരുന്ന പദമായിരുന്നു"എസ്കിമോ" എന്നത്. അതുകൊണ്ടു തന്നെ ഇരുപതാം നൂറ്റാണ്ടിന്റെ കാലത്തുവരെ എസ്കിമോ ജനവിഭാഗത്തിലെ ഭൂരിഭാഗം ആളുകൾക്കും "എസ്കിമോ" എന്ന പദ പ്രയോഗം അനിഷ്‌ടമുണ്ടാക്കിയിരുന്നു. 'ഹിമച്ചെരിപ്പ് നാടവച്ചു തയ്‌ക്കുന്നവ' എന്നർത്ഥം വരുന്ന അമേരിക്കയിലെ തദ്ദേശ ഭാഷകളിലൊന്നായ മോണ്ടഗ്നൈസ് ഭാഷയിലെ 'ayas̆kimew' എന്ന പദത്തിൽ നിന്നാണ് ഈ വർഗ്ഗത്തിന് എസ്കിമോ എന്ന പേരു വന്നത്. ആർട്ടിക്‌ പ്രദേശങ്ങളിൽ 'സ്‌ളെഡ്‌ജ്‌ വലിക്കുന്ന നായ' എന്ന നിഷേധഅർത്ഥം വരുന്ന 'husky' എന്നതിനോടും എസ്കിമോ എന്ന പദത്തിന് സാമ്യതയുണ്ട്. എസ്കിമോ എന്ന പദത്തിനു പകരമായി ഇന്യുറ്റ്-യുപിക് ( Inuit-Yupik) എന്നു നിർദ്ദേശിച്ചിരുന്നെങ്കിലും അത് വേണ്ടത്ര പ്രചാരത്തിൽ വന്നില്ല. കാനഡയിലും ഗ്രീൻലാൻഡിലും "ഇന്യുറ്റ്", "അലാസ്ക നേറ്റീവ്സ്" എന്നീ പദപ്രയോഗങ്ങളാണ് നിഷേധഅർത്ഥം വരുന്ന "എസ്കിമോ" എന്ന പദത്തിനു പകരം ഉപയോഗിക്കുന്നത്.
ഇന്യുറ്റ്
അത്യന്തം ശൈത്യമുളള ഉത്തരധ്രുവത്തിലെ അലാസ്ക (യുണൈറ്റഡ് സ്റ്റേറ്റ്സ്)യിലെ ആർട്ടിക് പ്രദേശത്തും ബെറിങ് കടൽ തീരത്തും, കാനഡ, ഗ്രീൻലാൻഡ് എന്നീ പ്രദേശങ്ങളിലെ തദ്ദേശവാസികളായ പരമ്പരാഗത വർഗ്ഗക്കാരെയാണ് ഇന്യുറ്റ് എന്നുപറയുന്നത്. കടലിലെ മത്സ്യങ്ങളേയും സസ്തനികളേയും ആരാധിച്ചു പോരുന്ന ഇവർ കരയിലെ മൃഗങ്ങളെ ഭക്ഷണത്തിനും വസ്ത്രത്തിനും മറ്റും അവർ ഉപയോഗിക്കുന്നു.
യുപിക്
കിഴക്കൻ സൈബീരിയ (റഷ്യ), പടിഞ്ഞാറൻ അലാസ്കൻ തീരങ്ങളിലും വടക്കൻ അലാസ്ക എന്നീ പ്രദേശങ്ങളിലെ തദ്ദേശവാസികളായ പരമ്പരാഗത വർഗ്ഗക്കാരെയാണ് യുപിക് (Yupik) എന്നുപറയുന്നത്.
കൂടുതൽ വായനയ്ക്ക്
വർഗ്ഗം:ജനവിഭാഗങ്ങൾ വർഗ്ഗം:വടക്കേ അമേരിക്കയിലെ ആദിമനിവാസികൾ വർഗ്ഗം:റഷ്യയിലെ വംശീയ വിഭാഗങ്ങൾ വർഗ്ഗം:എസ്കിമോകൾ
ജൊനാതൻ കേപ്പ്
1921 ൽ ഹെർബെർട്ട് ജൊനാതൻ കേപ്പ് സ്ഥാപിച്ച ലണ്ടൻ ആസ്ഥാനമായ ഒരു പ്രസിദ്ധീകരണ സ്ഥാപനമാണ് ജൊനാതൻ കേപ്പ്. 1960ൽ ഹെർബെർട്ടിന്റെ മരണം വരെ ഈ സ്ഥാപനത്തിന്റെ തലവനായിരുന്നു.
1921 ൽ കേപ്പും അദ്ദേഹത്തിന്റെ വ്യവസായ പങ്കാളി റെൻ ഹോവാർഡും കൂടി പ്രസിദ്ധീകരണ സ്ഥാപനം തുടങ്ങി. വളരെ നല്ല ഗുണമേന്മയുള്ള രൂപകൽപ്പനക്കും പ്രസിദ്ധീകരണത്തിനും ഈ സ്ഥാപനം വളരെ വേഗം പ്രസിദ്ധി സമ്പാദിച്ചു. പ്രശസ്തരായ ഇംഗ്ലീഷ് എഴുത്തുകാരുടെ ഒരു നല്ല നിര ഈ സ്ഥാപനത്തിന് കെട്ടിപ്പടുക്കാൻ കഴിഞ്ഞു. സ്ഥാപനത്തിന്റെ പ്രധാന എഡിറ്ററായ എഡ്വാർഡ് ഗാർനെറ്റിന്റെ പ്രയത്നങ്ങളായിരുന്നു ഇതിനു പിന്നിൽ. റോബർട്ട് ഫ്രോസ്റ്റ്, സി. ഡേ ലൂയിസ് തുടങ്ങിയ കവികളും ഹ്യൂഗ് ലോഫ്റ്റിങ്, ആർതർ റാൻസം തുടങ്ങിയ ബാലസാഹിത്യകാരന്മാരും ജെയിംസ് ബോണ്ട് പരമ്പരകൾ എഴുതിയ ഇയാൻ ഫ്ലെമിങ്, ജെയിംസ് ജോയ്സ്, ടി. ഇ. ലോറൻസ് തുടങ്ങിയ മുഖ്യധാരാ നോവലിസ്റ്റുകളും ജൊനാതൻ കേപ്പ് പ്രസിദ്ധീകരണ സ്ഥാപനത്തിനു കീഴിൽ പുസ്തകങ്ങൾ പ്രസിദ്ധീകരിച്ചിട്ടുണ്ട്.
കേപ്പിന്റെ മരണശേഷം ഈ സ്ഥാപനം മറ്റ് മൂന്ന് പ്രസിദ്ധീകരണ സ്ഥാപനങ്ങളുമായി ലയിച്ചു. 1987 ൽ റാൻഡം ഹൗസ് ഈ സ്ഥാപനം ഏറ്റെടുത്തു. റാൻഡം ഹൗസിന്റെ ബ്രിട്ടീഷ് വിഭാഗമായി ഈ സ്ഥാപനം തുടരുന്നു.
വിവാഹവും കുടുംബവും
ജൊനാതൻ കേപ്പ് മൂന്ന് തവണ വിവാഹിതനാകുകയും മൂന്ന് തവണ വിഭാര്യനാകുകയും ചെയ്തു. 1907-ൽ എഡിത്ത് ലൂയിസ ക്രീക്കിനെ വിവാഹം കഴിച്ച അദ്ദേഹത്തിന് രണ്ടു പെൺമക്കളുണ്ടായിരുന്നു. എഡിത്ത് കേപ് 1919-ൽ അന്തരിച്ചു. 1927-ൽ കേപ് ഒലിവ് വിഡ ജെയിംസിനെ വിവാഹം കഴിക്കുകയും അവരിൽ അദ്ദേഹത്തിന് ഒരു മകനും മകളും ഉണ്ടായിരുന്നു. ഒലിവ് കേപ് 1931-ൽ അന്തരിച്ചു. 1941-ൽ അദ്ദേഹം കാത്‌ലീൻ മേരി വെബിനെ വിവാഹം കഴിച്ച അദ്ദേഹത്തിന് ഒരു പുത്രനുണ്ടായിരുന്നു. കാത്‌ലീൻ കേപ് 1953-ൽ മരണമടഞ്ഞു.
1954 ൽ കേപ്പിന് രണ്ട് ഹൃദയാഘാതങ്ങളുണ്ടാകുകയും ഇത് അദ്ദേഹത്തിന്റെ സംസാരത്തെ ദുർബലപ്പെടുത്തിയിരുന്നെങ്കിലും ആരോഗ്യത്തിലേക്കുള്ള തിരിച്ചുവരവിനായി അദ്ദേഹം പോരാടി. 1959 നവംബറിൽ തന്റെ 80-ആം ജന്മദിനം ആഘോഷിച്ചപ്പോഴും അദ്ദേഹം സ്ഥാപനം നടത്തിപ്പിൽ ശ്രദ്ധിച്ചിരുന്നു. മൂന്നുമാസത്തിനുശേഷം അദ്ദേഹം ലണ്ടനിലെ തന്റെ ഫ്ലാറ്റിൽ വച്ച് പെട്ടെന്ന് മരണമടഞ്ഞു. പീറ്റർഷാമിലാണ് അദ്ദേഹത്തെ സംസ്കരിച്ചത്.
അവലംബം
വർഗ്ഗം:യുണൈറ്റഡ് കിങ്ഡം ആസ്ഥാനമായുള്ള പ്രസിദ്ധീകരണ സ്ഥാപനങ്ങൾ
ശശിരേഖ/വത്സല
ബലരാമന്റെയും രേവതിയുടെയും പുത്രിയാണ് വത്സല, ശശിരേഖ എന്നും പേരുണ്ട്. ദക്ഷിണേന്ത്യൻ മഹാഭാരതപ്രകാരം അഭിമന്യുവിന്റെ ആദ്യ പത്നിയാണ്. ദുര്യോധനപുത്രനായ ലക്ഷ്മണനുമായ് ബലരാമൻ വിവാഹം നിശ്ചയിച്ച വത്സല, അഭിമന്യുവുമായി പ്രണയത്തിലായിരുന്നു. തുടർന്ന് കൃഷ്ണന്റെ സഹായത്താൽ ഇരുവരും വിവാഹതരായി. അന്തരിച്ച ഭർത്താവിന്റെ മൃതദേഹം കെട്ടിപ്പിടിച്ചതിലൂടെ വത്സലയ്ക്ക് ലഭിച്ച പുത്രന്മാരാണ് സാല്വർ (ഇവർ മൂന്നു പേരാണ്).
അവലംബം
വർഗ്ഗം:മഹാഭാരതത്തിലെ കഥാപാത്രങ്ങൾ
ഗൈനക്കോളജിക് ഓങ്കോളജി (ജേണൽ)
ഗൈനക്കോളജിക് ഓങ്കോളജി, ഒരു അന്താരാഷ്ട്ര ജേണൽ, സ്ത്രീകളുടെ പ്രത്യുത്പാദന ലഘുലേഖയിലെ മുഴകളെക്കുറിച്ചുള്ള ക്ലിനിക്കൽ, അന്വേഷണാത്മക ലേഖനങ്ങളുടെ പ്രസിദ്ധീകരണത്തിനായി നീക്കിവച്ചിരിക്കുന്നു. സ്ത്രീ കാൻസറുകളുടെ എറ്റിയോളജി, രോഗനിർണയം, ചികിത്സ എന്നിവയുമായി ബന്ധപ്പെട്ട അന്വേഷണങ്ങളും താൽപ്പര്യമുള്ള ഈ മേഖലയുമായി ബന്ധപ്പെട്ട ഏതെങ്കിലും വിഷയങ്ങളിൽ നിന്നുള്ള ഗവേഷണങ്ങളും പ്രസിദ്ധീകരിക്കുന്നു.
ഗവേഷണ മേഖലകളിൽ ഇവ ഉൾപ്പെടുന്നു:
• കോശവും തന്മാത്രാ ജീവശാസ്ത്രവും
• കീമോതെറാപ്പി
• സൈറ്റോളജി
• എൻഡോക്രൈനോളജി
• എപ്പിഡെമിയോളജി
• ഗൈനക്കോളജിക്കൽ സർജറി
• രോഗപ്രതിരോധശാസ്ത്രം
• പതോളജി
• റേഡിയോ തെറാപ്പി
ആഖ്യാന അവലോകന ലേഖനങ്ങൾ, സർവേ ലേഖനങ്ങൾ, കേസ് റിപ്പോർട്ടുകൾ, കേസ് സീരീസ്, മുമ്പ് പ്രസിദ്ധീകരിച്ച കൈയെഴുത്തുപ്രതികൾ സംബന്ധിച്ച എഡിറ്റർക്കുള്ള കത്തുകൾ, മറ്റ് ഹ്രസ്വ ആശയവിനിമയങ്ങൾ എന്നിവ ഈ ജേണലിന്റെ ഓപ്പൺ ആക്‌സസ് കമ്പാനിയൻ തലക്കെട്ടായ ഗൈനക്കോളജിക് ഓങ്കോളജി റിപ്പോർട്ടിലേക്ക് സമർപ്പിക്കാം.
അമൂർത്തീകരണവും സൂചികയും
നിലവിലെ ഉള്ളടക്കം / ക്ലിനിക്കൽ മെഡിസിൻ, ഇൻഡെക്സ് മെഡിക്കസ്, സയൻസ് സൈറ്റേഷൻ ഇൻഡക്സ്, സ്കോപ്പസ് എന്നിവയിൽ ജേണൽ സംഗ്രഹിക്കുകയും സൂചികയിലാക്കുകയും ചെയ്യുന്നു.
നാട്ടാന പരിപാലന ചട്ടം
ഒമ്പതു മീറ്റർ നീളവും ആറു മീറ്റർ വീതിയുമുള്ള തൊഴുത്താണ് മുതിർന്ന ആനയ്ക്ക് വേണ്ടത്. അടച്ചുകെട്ടിയ ഷെഡ്ഡാണെങ്കിൽ ചുരുങ്ങിയത് അഞ്ചര മീറ്റർ ഉയരം ഉണ്ടാവണം. എന്നും ആനയെ കുളിപ്പിക്കുന്നു എന്ന് ഉറപ്പാക്കണം. ആനയ്ക്ക് അസുഖമോ പരിക്കോ ഗർഭമോ ഉണ്ടെങ്കിൽ ഉടമയെ പാപ്പാൻ അറിയിക്കണം. മൃഗഡോക്ടറുടെ സഹായം ഉടമ തേടണം. മെഡിക്കൽ പരിശോധന നടത്തുകയും പ്രതിരോധ കുത്തിവയ്പുകൾ നൽകുകയും വേണം. രണ്ടുവർഷത്തിലൊരിക്കൽ പാപ്പാനെയും ആരോഗ്യ പരിശോധനയ്ക്കു വിധേയനാക്കണം. പാപ്പാന് ആനയിലേക്ക് പകരാനിടയുള്ള രോഗങ്ങൾ ഇല്ലെന്ന് ഉറപ്പാക്കണം. ആനയെ ഉത്സവത്തിനും മറ്റും കൊണ്ടുപോകുമ്പോൾ സംഘാടകർ പരിപാടിയുടെ വിശദാംശങ്ങൾ അധികൃതർക്ക് എഴുതിനൽകണം. ആനയ്ക്ക് യാതൊരു വിധത്തിലുമുള്ള വന്ധ്യംകരണ ശസ്ത്രക്രിയയും നടത്തരുത്. ചട്ടങ്ങളിലെ വ്യവസ്ഥകൾ ലംഘിക്കപ്പെട്ടാൽ വന്യജീവി സംരക്ഷണ നിയമപ്രകാരമുള്ള ശിക്ഷ ഉടമയ്ക്കു ലഭിക്കും. എന്നാൽ കേരളത്തിൽ ഇതുവരെ ഈ ചട്ടങ്ങൾ കർശനമായി നടപ്പാക്കിയിട്ടില്ല. 2010- ലെ രാജസ്ഥാൻ ഹൈക്കോടതിയുടെ ഉത്തരവ് അനുസരിച്ച് കേരള വനം വകുപ്പ് 2015 മെയ് 14 ന് ആനകളെ നിയന്ത്രിക്കാൻ ഇരുമ്പുതോട്ടി ഉപയോഗിക്കുന്നത് നിരോധിച്ചുകൊണ്ട് ഉത്തരവ് പുറപ്പെടുവിച്ചു. അത്യാവശ്യമെങ്കിൽ മരം കൊണ്ടുള്ള തോട്ടി മാത്രമേ ഉപയോഗിക്കാൻ പാടുള്ളൂ.
അധികവായനയ്ക്ക്
വർഗ്ഗം:ആനകൾ
ഹെർക്കുലസ്
ഹെർക്കുലസ്, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ പടിഞ്ഞാറൻ കോണ്ട്ര കോസ്റ്റ കൗണ്ടി യിലുള്ള ഒരു നഗരമാണ്. സാൻ പബ്ലോ ഉൾക്കടൽ തീരത്തിനു സമാന്തരമായി സ്ഥിതി ചെയ്യുന്ന ഈ നഗരം സാൻഫ്രാൻസിസ്കോ ഉൾക്കടൽ പ്രദേശത്തിന്റെ കിഴക്കൻ മേഖലയിൽ, കാലിഫോർണിയയിലെ ബർക്കിലിയിൽ നിന്ന് ഏകദേശം 10 മൈൽ (16 കിലോമീറ്റർ) വടക്കു ഭാഗത്തായാണ് സ്ഥിതിചെയ്യുന്നത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ബെർണാർഡിൻ പാലാജ്
ഒരു ഫ്രാൻസിസ്കൻ സന്യാസിയും ഫോക്ക് ലോറിസ്റ്റും കവിയുമായിരുന്നു ബെർണാഡിൻ പലാജ് (20 ഒക്ടോബർ 1894 - 8 ഡിസംബർ 1947).
ജീവിതം
1937-ൽ ടിറാനയിൽ പ്രസിദ്ധീകരിച്ച അൽബേനിയൻ ഭാഷാ ഗാനമായ 'ഗ്ജെർജ് എലെസ് ആലിയ' ആദ്യമായി റെക്കോർഡ് ചെയ്തത് പലാജും ഡൊണാറ്റ് കുർത്തിയുമാണ്.
ഉറവിടങ്ങൾ
വർഗ്ഗം:1894-ൽ ജനിച്ചവർ വർഗ്ഗം:1947-ൽ മരിച്ചവർ വർഗ്ഗം:അൽബേനിയൻ ഫോക്‌ലോറിസ്റ്റുകൾ
പ്രണോദിത കമ്പനം
കമ്പനം ചെയ്യുന്ന ഒരു വസ്തുവിന്റെ പ്രേരണം മൂലം പ്രേരണം ചെലുത്തുന്ന വസ്തുവിന്റെ അതേ കമ്പനാവൃത്തിയിൽ മറ്റൊരു വസ്തു കമ്പനം ചെയ്യുന്നതാണ് പ്രണോദിത കമ്പനം. വർഗ്ഗം:ഭൗതികശാസ്ത്രം
സുതാനു
പാഞ്ചാലരാജകുമാരിയും പാണ്ഡവപത്നിയുമായ ദ്രൗപതിക്ക് ജ്യേഷ്ഠ പാണ്ഡവനായ  യുധിഷ്ഠിരനിൽ ജനിച്ച പുത്രിയാണ് സുതാനു. ഉപപാണ്ഡവർക്ക് മുൻപേ ജനിച്ചു. കൃഷ്ണന് സത്യഭാമയിൽ ജനിച്ച  ഭാനുവാണ് സുതാനുവിനെ വിവാഹം ചെയ്തത്. സുതാനുവിന് ഭാനുവിൽ ജനിച്ച പുത്രനാണ് വജ്രൻ. ഭാനുമതി (ദുര്യോധനപത്നിയല്ല) എന്ന പുത്രിയും ഉണ്ട്.
വർഗ്ഗം:മഹാഭാരതത്തിലെ കഥാപാത്രങ്ങൾ
നീലവരയൻ മത്തി
കടൽ വാസിയായ ഒരു മൽസ്യമാണ് നീലവരയൻ മത്തി  അഥവാ '''Bluestripe Herring. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
ക്ലൂപ്പൈഡേ (Clupeidae) കുടുംബത്തിൽപ്പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
നാത്തൂൻ (നോവൽ)
നാത്തൂൻ, മലയാള സാഹിത്യത്തിലെ ജനപ്രിയ എഴുത്തുകാരിൽ ശ്രദ്ധേയനായിരുന്ന മുട്ടത്തു വർക്കി രചിച്ച ഒരു നോവലാണ്. 1967 ൽ ഈ നോവൽ പുസ്തകരൂപത്തിൽ പ്രസിദ്ധീകരിക്കപ്പെട്ടു. ഈ നോവലിന്റെ പ്രസാധകർ കോട്ടയത്തെ സാഹിത്യ പ്രവർത്തക സഹകരണ സംഘമായിരുന്നു.
1974 ൽ നാത്തൂൻ എന്ന നോവലിന്റെ ചലച്ചിത്രരൂപം പുറത്തിറങ്ങിയിരുന്നു. കെ. നാരായണൻ സംവിധാനം ചെയ്ത ഈ ചിത്രത്തിൽ സുധീർ, റാണിചന്ദ്ര, വിൻസന്റ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
സന
യെമൻ എന്ന രാജ്യത്തിന്റെ തലസ്ഥാനമാണ് സന (صنعاء യമനി അറബി: ). തുടർച്ചയായി ഏറ്റവുമധികം നാൾ മനുഷ്യവാസമുണ്ടായിരുന്ന നഗരങ്ങളിലൊന്നാണിത്. സമുദ്രനിരപ്പിൽ നിന്ന് 2300 മീറ്റർ ഉയരത്തിൽ സ്ഥിതി ചെയ്യുന്ന ഈ നഗരം ലോകത്തിലെ ഏറ്റവും ഉയരത്തിലുള്ള തലസ്ഥാന നഗരങ്ങളിലൊന്നാണ്. ജനസംഖ്യ ഏകദേശം 1,937,500 (2012) വരും. യമനിലെ ഏറ്റവും വലിയ നഗരമാണിത്.
സനയിലെ പഴയ നഗരം യുനസ്കോയുടെ ലോക പൈതൃക സ്ഥാനങ്ങളുടെ പട്ടികയിൽ പെടുത്തിയിട്ടുണ്ട്. ജ്യാമിതീയ രൂപങ്ങളാൽ അലംകൃതമായ ബഹുനിലക്കെട്ടിടങ്ങളാൽ ഇവിടം ശ്രദ്ധേയമാണ്.
നീർക്കാവലന്മാർ
Cruisers അല്ലെങ്കിൽ skimmers എന്ന് അറിയപ്പെടുന്ന തുമ്പിസ്പീഷിസുകൾ ഉൾപ്പെടുന്ന കല്ലൻതുമ്പികളുടെ കുടുംബമാണ് നീർക്കാവലന്മാർ (Macromiidae). ജലാശയങ്ങളുടെയും, റോഡിന്റെയും മധ്യത്തിൽ മീതെ പറക്കുന്നതുകാണാം. സൂചിവാലൻ കല്ലൻതുമ്പികളുമായി വലിപ്പത്തിൽ നല്ല സാമ്യമാണ് എങ്കിലും കണ്ണുകൾ പച്ചനിറത്തിലാണ്.
കോമരത്തുമ്പികളുടെ (W. F. Kirby, 1890) ഒരു ഉപകുടുംബമായിട്ടാണ് ഇതിനെ കാലങ്ങളോളം കരുതിയിരുന്നത്. ലോകത്താകെ മൂന്നു ജനുസുകളിലായി 125 സ്പീഷിസുകൾ ഉണ്ട്. മുട്ടയിടാാനുള്ള അവയവം വയറിന്റെ അറ്റത്ത് ഇല്ലാത്ത പെൺതുമ്പികൾ വെള്ളത്തിനുമീതെ പറക്കുമ്പോൾ വാലറ്റം വെള്ളത്തിൽ മുട്ടിച്ചാണ് മുട്ടയിടുന്നത്. ആൺതുമ്പികളുടെ സഹായമില്ലാതെയാണ് മുട്ടയിടുന്നത്.
കേരളത്തിൽ കാണുന്ന സ്‌പീഷീസുകൾ
Epophthalmia, Macromia എന്നീ രണ്ടു ജീനസുകളിലായി 10 സ്പീഷീസുകളെ ഇത് വരെയായി കേരളത്തിൽ നിന്നും കണ്ടെത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കല്ലൻതുമ്പികൾ വർഗ്ഗം:നീർക്കാവലന്മാർ
ജൂലിയാന ഓൾഷാൻസ്കയ
ജൂലിയാന ഒൽഷാൻസ്കയ (c. 1525 – c. 1540; ഉക്രേനിയൻ: Юліанія Юріївна Ольшанська Дубровицька, റോമൻ വത്ക്കരിക്കപ്പെട്ട ഒരു സഭാംഗമായി: യൂലിയാനിയ യൂറിയോക്‌സ്‌കി കിഴക്കൻ ഒർറ്റ്‌സ്‌കാ ഓൾസ്‌കാ ഓൾസ്‌കാ ഓൾസ്‌കാ ഓൾസ്‌കയിലെ ഒരു കുടുംബം ആയിരുന്നു. ഏകദേശം 16 വയസ്സുള്ളപ്പോൾ കന്യകയായി മരിച്ച അവളെ കൈവ് പെചെർസ്ക് ലാവ്രയിലെ ആശ്രമത്തിൽ അടക്കം ചെയ്തു. പതിറ്റാണ്ടുകൾക്ക് ശേഷം, ഒരു പുതിയ ശവക്കുഴി കുഴിക്കുന്നതിനിടയിൽ അവളുടെ മൃതദേഹം കണ്ടെത്തി. അവളുടെ അവശിഷ്ടങ്ങൾ കേടാകാത്ത അവസ്ഥയിലായിരുന്നുവെന്ന് അവകാശപ്പെടുന്നു; തിരുശേഷിപ്പുകൾ എടുത്ത് അവളെ വിശുദ്ധയായി ആദരിച്ചു. 17-ആം നൂറ്റാണ്ടിന്റെ തുടക്കത്തിൽ ആർക്കിമാൻഡ്രൈറ്റ് പീറ്റർ മൊഗില, വിശുദ്ധ ജൂലിയാനയെക്കുറിച്ചുള്ള ഒരു ദർശനം ഉണ്ടെന്ന് അവകാശപ്പെട്ടു, അതിൽ അവളുടെ അവശിഷ്ടങ്ങൾക്ക് നൽകിയ ബഹുമാനക്കുറവിന് അവൾ അവനെ നിന്ദിച്ചു. കന്യാസ്ത്രീകൾക്ക് ഒരു പുതിയ ശവകുടീരം ഉണ്ടാക്കാൻ അദ്ദേഹം ക്രമീകരിച്ചു. അവശിഷ്ടങ്ങൾ 1718-ൽ ഒരു തീപിടുത്തത്തിൽ നിന്ന് രക്ഷപ്പെട്ടു, ഇപ്പോൾ ഗുഹകൾക്ക് സമീപമുള്ള പള്ളിയിൽ ഉണ്ട്. വോൾഹിനിയയിലെ ഏഴ് വിശുദ്ധന്മാരിൽ ഒരാളെന്ന നിലയിൽ അവളുടെ തിരുനാൾ ഒക്ടോബർ 10 ആണ്.
ജീവിതം
ആധുനിക ഉക്രെയ്‌നിന്റെ ഒരു ഭാഗം ഭരിച്ച ഓൾഷാൻസ്‌കി കുടുംബത്തിലെ യൂറി രാജകുമാരന്റെ (ഗ്രിഗറിയും) ഡുബ്രോവിറ്റ്‌സ്‌കി-ഓൾഷാൻസ്‌കിയുടെ മകളാണ് ജൂലിയാന ഓൾഷാൻസ്കായ. അവളുടെ പിതാവ് കൈവ് പെചെർസ്ക് ലാവ്ര മൊണാസ്ട്രിയുടെ ഗുണഭോക്താവായിരുന്നു, ജൂലിയാന ഉയർന്ന മതവിശ്വാസിയായിരുന്നു. കന്യകയായി 16-ാം വയസ്സിൽ വേനൽക്കാലത്ത് അവൾ മരിച്ചു, ആശ്രമത്തിലെ ഗുഹകളിൽ അടക്കം ചെയ്തു. അവൾ ഏകദേശം 1540-ൽ മരിച്ചതായി കരുതപ്പെടുന്നു.
അബ്ദുൽ റസാഖ് മൊല്ല
ബംഗാളിലെ സി.പി.ഐ.എമ്മിന്റെ മുതിർന്ന നേതാവും ഇടതു സർക്കാരിലെ ഭൂപരിഷ്കരണ വകുപ്പു മന്ത്രിയും ആയിരുന്നു അബ്ദുൽ റസാഖ് മൊല്ല. പാർട്ടിക്കെതിരായ പരാമർശങ്ങളും പ്രവർത്തനങ്ങളും ആരോപിച്ച് കമ്മ്യൂണിസ്റ്റ് പാർട്ടിയിൽ നിന്നും 2014-ൽ പുറത്താക്കപ്പെട്ടു.
മൊല്ല കാനിങ് പുർബ മണ്ഡലത്തിൽ നിന്നും 1977 മുതൽ 2011 വരെ തിരഞ്ഞെടുക്കപ്പെട്ടിരുന്നു.
അവലംബങ്ങൾ
വർഗ്ഗം:പശ്ചിമബംഗാളിലെ കമ്യൂണിസ്റ്റ് നേതാക്കൾ വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ വർഗ്ഗം:1945-ൽ ജനിച്ചവർ
ബ്രീച്ച് ജനനം
സാധാരണ പ്രവസവത്തേക്കാൾ സുരക്ഷിതമായ സിസേറിയൻ വഴിയാണ് ബ്രീച്ച് പൊസിഷനിലുള്ള മിക്ക കുഞ്ഞുങ്ങളും പ്രസവിക്കുന്നത്. വികസ്വര രാജ്യങ്ങളിലെ ഡോക്ടർമാർക്കും മിഡ്‌വൈഫുമാർക്കും പലപ്പോഴും യോനിയിൽ ബ്രീച്ച് കുഞ്ഞിന് ജന്മം നൽകുന്ന സ്ത്രീകളെ സുരക്ഷിതമായി സഹായിക്കുന്നതിന് ആവശ്യമായ പല കഴിവുകളും ഇല്ല. കൂടാതെ, വികസ്വര രാജ്യങ്ങളിൽ സിസേറിയൻ വഴി എല്ലാ ബ്രീച്ച് ശിശുക്കളെയും പ്രസവിക്കുന്നത് ഈ സേവനം നൽകുന്നതിന് എല്ലായ്പ്പോഴും വിഭവങ്ങൾ ലഭ്യമല്ലാത്തതിനാൽ നടപ്പിലാക്കാൻ പ്രയാസമാണ്. ഒരു മെഡിക്കൽ പ്രൊഫഷണൽ പങ്കെടുക്കുമ്പോൾ പോലും, ബ്രീച്ച് ജനനം പ്രതീക്ഷിക്കുന്നുണ്ടെങ്കിൽ OB-GYN- കൾ വീട്ടിൽ പ്രസവം ശുപാർശ ചെയ്യുന്നില്ല.
വടക്കേ അമേരിക്കയിലെ റഷ്യൻ കോളനിവൽക്കരണം
വടക്കേ അമേരിക്കയിലെ റഷ്യൻ കോളനിവൽക്കരണം അമേരിക്കയിലെ വടക്കൻ പസഫിക് തീരപ്രദേശങ്ങളിൽ റഷ്യൻ സാമ്രാജ്യം അവകാശവാദമുന്നയിച്ച 1732 മുതൽ 1867 വരെയുള്ള ഒരു കാലഘട്ടത്തെ പ്രതിനിധീകരിക്കുന്നു. അമേരിക്കയിലെ റഷ്യൻ കൊളോണിയൽ സ്വത്തുക്കൾ മൊത്തത്തിൽ റഷ്യൻ അമേരിക്ക എന്നറിയപ്പെടുന്നു. 1552-ൽ റഷ്യയുടെ കിഴക്കോട്ടുള്ള വ്യാപനം ആരംഭിച്ചതോടെ 1639-ൽ റഷ്യൻ പര്യവേക്ഷകർ പസഫിക് സമുദ്രത്തിലെത്തിച്ചേർന്നു. 1725-ൽ, മഹാനായ പീറ്റർ ചക്രവർത്തി വിറ്റസ് ബെറിംഗ് എന്ന നാവികനോട് കോളനിവൽക്കരണ സാധ്യതയുള്ള വടക്കൻ പസഫിക്കിൻറെ പര്യവേക്ഷണത്തിന് ഉത്തരവിട്ടു. സൈബീരിയയിലെ അനിയന്ത്രിത വേട്ടയാടൽ മൂലം അസംസ്കൃത രോമ ശേഖരം ക്ഷയിച്ചതോടെ, റഷ്യക്കാർ പ്രാഥമികമായി അലാസ്കൻ തീരപ്രദേശത്തെ രോമ വാഹകരായ സസ്തനികളുടെ സമൃദ്ധിയിൽ ആകൃഷ്ടരായി. ബെറിംഗിന്റെ ആദ്യ സമുദ്ര യാത്ര കനത്ത മൂടൽമഞ്ഞും മഞ്ഞുകട്ടികളും കാരണം പരാജയപ്പെട്ടുവെങ്കിലും 1741-ൽ ബെറിംഗും അലക്‌സി ചിരിക്കോവും നടത്തിയ രണ്ടാമത്തെ സമുദ്രയാത്ര വടക്കേ അമേരിക്കൻ വൻകരയിലെ റഷ്യൻ കോളനിവത്കരണത്തിന്റെ ആരംഭം കുറിച്ചു.
റഷ്യൻ പ്രോമിഷ്ലെനിക്കി (കെണിക്കാരും വേട്ടക്കാരും) സമുദ്രത്തിലൂടെയുള്ള രോമ വ്യാപാരം വേഗത്തിൽ വികസിപ്പിച്ചെടുത്തതോടെ 1760 കളിൽ അലൂട്ടുകളും റഷ്യക്കാരും തമ്മിൽ നിരവധി സംഘട്ടനങ്ങൾക്ക് കാരണമായി. രോമവ്യാപാരം ലാഭകരമായ ഒരു സംരംഭമായി മാറിയതോടെ ഇത് മറ്റ് യൂറോപ്യൻ രാജ്യങ്ങളുടേയും ശ്രദ്ധ പിടിച്ചുപറ്റി. തങ്ങളുടെ വ്യാപാര സാധ്യതകൾക്ക് ഭീഷണിയാകുവാൻ സാധ്യതയുള്ള എതിരാളികൾക്ക് ഒരു മറുപടിയെന്ന നിലയിൽ, റഷ്യക്കാർ തങ്ങളുടെ പ്രാദേശിക അവകാശവാദങ്ങൾ കിഴക്കോട്ട് കമാൻഡർ ദ്വീപുകളിൽ നിന്ന് അലാസ്കയുടെ തീരത്തേക്ക് വ്യാപിപ്പിച്ചു. 1784-ൽ, കാതറിൻ ദി ഗ്രേറ്റ് ചക്രവർത്തിനിയുടെ അനുഗ്രാഹശിസുകളോടെ, പര്യവേക്ഷകനായ ഗ്രിഗറി ഷെലെഖോവ് അലാസ്കയിലെ ത്രീ സെയിന്റ്സ് ബേയിൽ റഷ്യയുടെ ആദ്യത്തെ സ്ഥിരവാസ കേന്ദ്രം സ്ഥാപിച്ചു. പത്ത് വർഷത്തിന് ശേഷം, ഓർത്തഡോക്സ് ക്രിസ്ത്യൻ മിഷനറിമാരുടെ ആദ്യ സംഘം എത്തിച്ചേരാൻ തുടങ്ങിയതോടെ, ആയിരക്കണക്കിന് തദ്ദേശീയരായ അമേരിക്കക്കാർക്ക് സുവിശേഷം നൽകുകയും, അവരുടെ പിൻഗാമികളിൽ പലരും മതം നിലനിർത്തുന്നത് തുടരുകയും ചെയ്തു. 1780-കളുടെ അവസാനത്തോടെ, ടിലിംഗിറ്റുകളുമായി വ്യാപാരബന്ധം ആരംഭിക്കുകയും രോമവ്യാപാരം കുത്തകയാക്കുകയെന്ന ലക്ഷ്യത്തോടെ 1799-ൽ സ്ഥാപിക്കപ്പെട്ട റഷ്യൻ-അമേരിക്കൻ കമ്പനി (RAC) അലാസ്ക സ്വദേശികളുടെ റഷ്യൻവൽക്കരണത്തിൽ ഒരു സാമ്രാജ്യത്വ ചട്ടുകമായി പ്രവർത്തിച്ചു.
ഭൂമിയുടെ കയ്യേറ്റം, മറ്റ് പീഢകൾ എന്നിവയാൽ രോഷാകുലരായ തദ്ദേശീയ ജനതയും, റഷ്യക്കാരുമായുള്ള ബന്ധം വഷളായിത്തീർന്നു. 1802-ൽ, റ്റ്ലിംഗിറ്റ് യോദ്ധാക്കൾ റെഡൗബ്റ്റ് സെന്റ് മൈക്കൽ (ഓൾഡ് സിറ്റ്ക) കുടിയേറ്റകേന്ദ്രം ഉൾപ്പെടെയുള്ള  നിരവധി റഷ്യൻ വാസസ്ഥലങ്ങൾ, നശിപ്പിച്ചതോടെ, ന്യൂ റഷ്യ അലാസ്കയുടെ പ്രധാന ഭൂപ്രദേശത്ത് അവശേഷിക്കുന്ന ഒരേയൊരു ഔട്ട്‌പോസ്‌റ്റായി മാറി. സിറ്റ്ക യുദ്ധത്തെത്തുടർന്ന് രണ്ട് വർഷത്തിന് ശേഷം തങ്ങളുടെ സാന്നിധ്യം പുനഃസ്ഥാപിച്ച റഷ്യക്കാരെ പുറത്താക്കുകയെന്ന ലക്ഷ്യം പരാജയത്തിൽ കലാശിച്ചു. റഷ്യക്കാരും തദ്ദേശീയ അമേരിന്ത്യക്കാരും തമ്മിലുള്ള സമാധാന ചർച്ചകൾ പിന്നീട് ഒരു മോഡസ് വിവെണ്ടി (വൈരുദ്ധ്യമുള്ള കക്ഷികളെ അനിശ്ചിതകാലത്തേക്ക് അല്ലെങ്കിൽ അന്തിമ ഒത്തുതീർപ്പിലെത്തുന്നത് വരെ സമാധാനപരമായി സഹവസിക്കാൻ അനുവദിക്കുന്ന ഒരു ക്രമീകരണം) പ്രകാരം കുറച്ച് വിഘ്നങ്ങളോടെ, അലാസ്കയിൽ റഷ്യൻ സാന്നിധ്യം നീണ്ടുനിൽക്കുന്ന ഒരു സാഹചര്യത്തിലേയ്ക്ക് നയിച്ചു. മുൻ കൊളോണിയൽ ആസ്ഥാനം കൊഡിയാക്കിൽ നിന്ന് മാറ്റിയതിന് ശേഷം 1808-ൽ, റെഡൗബ്റ്റ് സെന്റ് മൈക്കിൾ  ന്യൂ ആർക്കാഞ്ചൽ എന്ന പേരിൽ പുനർനിർമ്മിക്കപ്പെടുകയും റഷ്യൻ അമേരിക്കയുടെ തലസ്ഥാനമായി മാറുകയും ചെയ്തു. ഒരു വർഷത്തിനുശേഷം, 1812-ൽ ഫോർട്ട് റോസ് നിർമ്മിച്ചുകൊണ്ട് വടക്കൻ കാലിഫോർണിയയിലെ കൂടുതൽ സമൃദ്ധമായ സീ ഓട്ടർ സമൃദ്ധ പ്രദേശങ്ങളിലേയ്ക്ക് RAC അതിന്റെ പ്രവർത്തനം വ്യാപിപ്പിക്കാൻ തുടങ്ങി.
പത്തൊൻപതാം നൂറ്റാണ്ടിന്റെ മധ്യത്തോടെ റഷ്യയുടെ വടക്കേ അമേരിക്കൻ കോളനികളിൽ നിന്നുള്ള ലാഭം കുത്തനെ ഇടിഞ്ഞു. ബ്രിട്ടീഷ് ഹഡ്സൺസ് ബേ കമ്പനിയുമായുള്ള മത്സരത്തിൽ സീ ഒട്ടറിനെ ഏതാണ്ട് വംശനാശത്തിലേക്ക് നയിച്ചു, കരടി, ചെന്നായ്ക്കൾ, കുറുക്കൻ എന്നിവയുടെ കരയിലെ എണ്ണം ശോഷണത്തിലേക്ക് അടുക്കുകയും ചെയ്തു. കാലാനുസൃതമായ തദ്ദേശീയ അമേരിന്ത്യൻ കലാപങ്ങൾ, ക്രിമിയൻ യുദ്ധത്തിന്റെ രാഷ്ട്രീയ പ്രത്യാഘാതങ്ങൾ, തൃപ്തികരമായി അമേരിക്കയെ പൂർണ്ണമായും കോളനിവത്കരിക്കാൻ കഴിയാത്ത സാഹചര്യം, തുടങ്ങിയ കാരണങ്ങളാൽ, റഷ്യക്കാർ അവരുടെ വടക്കേ അമേരിക്കൻ കോളനികൾ നിലനിർത്തുകയെന്ന ത് വളരെ ചെലവേറിയതാണെന്ന് നിഗമനം ചെയ്തു. റഷ്യക്കാർ 1842-ൽ ആദ്യം ഫോർട്ട് റോസ് യു.എസിന് വിൽപ്പന നടത്തി. 1867-ൽ, ഒരു മാസത്തിൽ താഴെയുള്ള ചർച്ചകൾക്ക് ശേഷം, അലക്സാണ്ടർ രണ്ടാമൻ ചക്രവർത്തിയുടെ അലാസ്ക വിൽക്കാനുള്ള വാഗ്ദാനം അമേരിക്ക സ്വീകരിച്ചു. 7.2 മില്യൺ ഡോളറിന് അലാസ്ക വാങ്ങിയതോടെ അമേരിക്കകളിലെ സാമ്രാജ്യത്വ റഷ്യയുടെ കൊളോണിയൽ സാന്നിധ്യം എന്നെന്നേയ്ക്കുമായി അവസാനിപ്പിച്ചു.
പട്ടുതൂവാല (നോവൽ)
പട്ടുതൂവാല, പ്രശസ്ത സാഹിത്യകാരനായിരുന്ന മുട്ടത്തു വർക്കി എഴുതിയ ഒരു നോവലാണ്. 1958 ൽ പുറത്തിറങ്ങിയ ഈ നോവലിന്റെ പ്രസാധകർ കോട്ടയത്തെ ഡി.സി. ബുക്സായിരുന്നു. ഈ നോവലിനെ ആസ്പദമാക്കി 1965 ൽ പി. സുബ്രഹ്മണ്യം സംവിധാനം ചെയ്ത ഒരു സിനിമയും പുറത്തു വന്നിരുന്നു. മധു, ഷീല, കൊട്ടാരക്കര ശ്രീധരൻനായർ എന്നിവരാണ് നോവലിന്റെ സിനിമാ ഭാഷ്യത്തിലഭിനയിച്ചത്.
വടക്കേ അമേരിക്കയിലെ റഷ്യൻ കോളനിവൽക്കരണം
പര്യവേക്ഷണം
അലാസ്കയിലെത്തിയ ആദ്യ യൂറോപ്യന്മാർ റഷ്യക്കാരെന്ന് ആദ്യകാല ലിഖിത വിവരണങ്ങൾ സൂചിപ്പിക്കുന്നു. പതിനെട്ടാം നൂറ്റാണ്ടിന് വളരെ മുമ്പുതന്നെ സ്ലാവോണിക് നാവിഗേറ്റർമാർ അലാസ്ക തീരത്ത് എത്തിയതായി അനൗദ്യോഗിക അനുമാനമുണ്ട്.
അവലംബം
വർഗ്ഗം:വടക്കേ അമേരിക്ക വർഗ്ഗം:കോളനിവാഴ്ച
പട്ടുതൂവാല (നോവൽ)
കഥാസാരം
മുട്ടത്തുവർക്കി യുടെ ഒരു പ്രശസ്തമായ പ്രണയനോവലാണ് പട്ടുതൂവാല. 1958 ൽ രചിക്കപ്പെട്ട ഈ നോവൽ മനുഷ്യമനസ്സിൻറെ വിവിധ വികാരങ്ങളുടെ കോളിളക്കങ്ങളെ അതീവതീക്ഷ്ണതയോടെ ആവിഷ്കരിക്കുന്നതിൽ വിജയിച്ചിരിക്കുന്നു. ജോർജ്ജ് എന്ന നാടകനടനാണ് ഈ നോവലിലെ കേന്ദ്രകഥാപാത്രം. അമ്മയോടും രണ്ടാനഛനായ അന്ത്രോയോടുമൊപ്പം ജീവിക്കുന്ന ജോർജ്ജിന് അന്ത്രോ ഒരു പേടിപ്പെടുന്ന അനുഭവമാണ്. കഴിവുള്ള അഭിനേതാവായ അയാൾക്ക് നാടകം അയാളുടെ ജീവിതത്തിൻറെ ഭാഗമാണ്. പക്ഷേ അയാൾ നാടകങ്ങളിലഭിനയിക്കുന്നത് രണ്ടാനഛനായ അന്ത്രോയ്ക്ക് തീരെ ഇഷ്ടമില്ലാത്തതിനാൽ അയാൾ അറിയാതെയാണ് ജോർജ്ജ് നാടകങ്ങളിൽ അഭിനയിക്കുവാൻ പോകാറുള്ളത്.
ഒരു ദിവസം ജോർജ്ജ് അഭിനയിച്ച നാടകം കാണുവാൻ പിതാവായ പ്രോഫസർ ഫ്രാൻസിസിൻറെ കൂടെ സുന്ദരിയായ മകളായ സെലിൻ എത്തുകയും നാടകം കഴിഞ്ഞപ്പോൾ ജോർജ്ജിൻറെ അഭിനയത്തിൽ ആകൃഷ്ടനായി തൻറെ പട്ടു തൂവാല അയാൾക്കു സമ്മാനമായി നൽകുകയും ചെയ്യുന്നു. പട്ടുതൂവാലയുടെ ഉടമസ്ഥത ആർക്കാണെന്നതിനെക്കുറിച്ച് നാടകക്കമ്പനി മുതലാളി പോത്തപ്പനും ജോർജ്ജും തമ്മിൽ തർക്കം ഉടലെടുക്കുകയും.അവർ തമ്മിലുണ്ടായ സംഘട്ടനത്തിൽ പോത്തപ്പനു പരിക്കേൽക്കുകയും പട്ടുതൂവാലയുമായി ജോർജ്ജ് ദരേയ്ക്കു പാലായനം ചെയ്യുകയും ചെയ്യുന്നു. പട്ടുതൂവാല നൽകിയ സെലിനോട് അയാൾക്കു പ്രണയം തോന്നുന്നു. എന്നാൽ അവൾക്കു തന്നോടുള്ള മനോഭാവത്തെക്കുറിച്ച് അയാൾക്ക് അറിയില്ലായിരുന്നു. അകലെയുള്ള പട്ടണത്തിൽ ഒളിച്ചു താമസിക്കുന്ന ജോർജ്ജ് വേഷം മാറിനടന്ന് പലവിധ ജോലികൾ ചെയ്തുവരുന്നു. പട്ടണത്തിൽ വച്ച് ജോർജ്ജ് പല വ്യക്തികളെയും പരിചയപ്പെടാനിടയാകുന്നു. അതിലൊന്ന് റീത്ത എന്ന സുന്ദരിയായ യുവതിയാണ്. ആമിന എന്ന പൂവിൽപ്പനക്കാരി, സെലിൻറെ പിതൃസഹോദരൻ മാത്യു എന്നിരും അയാളുടെ അടുത്ത പരിചയക്കാരാകുന്നു. ആമിനയ്ക്ക് ജോർജ്ജിനോട് പ്രണയം തോന്നുകയും അയാളോട് തുറന്നുപറയുകയും ചെയ്യുന്നു. എന്നാൽ താൻ പോലീസ് തേടിക്കൊണ്ടിരിക്കുന്ന ഒരു കുറ്റവാളിയാണെന്നുളള സത്യം ജോർജ്ജ് ആമിനയോടു പറയുന്നുവെങ്കിലും അവൾക്ക് ജോർജ്ജിനോടുള്ള മനോഭാവത്തിനു മാറ്റം സംഭവിക്കുന്നില്ല.
വളരെക്കാലങ്ങൾക്കു ശേഷം ജോർജ്ജ് നാട്ടിലേയ്ക്കു തിരിച്ചുവരുകയും താൻ താമസിച്ചിരുന്ന വീട് അനാഥമായി ഇടിഞ്ഞുപൊളിഞ്ഞുകിടക്കുന്നതു കാണാനിടവരുകയും ചെയ്യുന്നു. അമ്മയെയും സഹോദരിയെയും കണ്ടുപിടിക്കാൻ സാധിക്കുന്നില്ലാത്തതിനാൾ അയാൾ ഖിന്നനായി എങ്കിലും അവർ സുരക്ഷിതരായിട്ടിരിക്കുന്നു എന്ന വാർത്ത അറിഞ്ഞപ്പോൾ ഏറെ സന്തോഷിക്കുന്നു. പഴയ കുറ്റത്തിന് ജോർജ്ജിനെ പോലീസ് അറസ്റ്റു ചെയ്തുവെങ്കിലും സെലിന്റെ പിതാവായ പ്രൊഫസർ അയാളെ രക്ഷപെടാൻ സഹായിക്കുന്നു. താമസംവിനാ, ജോർജ്ജ് അമ്മയെയും സഹോദരിയെയും കണ്ടുപിടിക്കുകയും ആമിനയെ വിവാഹം കഴക്കുവാനുള്ള ആഗ്രഹം അമ്മയെ അറിയിക്കുകയും ചെയ്യുന്നു. അമ്മ സമ്മതിച്ചതനുസരിച്ച് ആമിനയെ കൂട്ടിക്കൊണ്ടുവരുവാനായി ജോർജ്ജ് വീണ്ടും പട്ടണത്തിലേയ്ക്കു പുറപ്പെടുകയും അവിടെവച്ച് ആമിന മരിച്ചുപോയ വാർത്തയറിഞ്ഞ് വളരെയധികം ദുഃഖിക്കുകയും ചെയ്യുന്നു. ഇതിനിടെ ജോർജ്ജ് ഒരു റോഡപകടത്തിൽപ്പെടുകയും യാദൃച്ഛികമായി സെലിന്റെ വീട്ടിലെത്തിപ്പെടുകയും ചെയ്യുന്നു. അവിടെ വച്ച് കാമുകീകാമുകന്മാർ ഹൃദയങ്ങൾ തമ്മിൽ കൈമാറുകയും നോവൽ ശുഭമായി പര്യവസാനിക്കുകയും ചെയ്യുന്നു.
ക്ലോറോട്രിയാനിസീൻ
ക്ലോറോട്രിയാനിസെൻ (CTA), ട്രൈ-പി-അനിസിൽക്ലോറോഎത്തിലീൻ (TACE) എന്നും അറിയപ്പെടുന്നു, കൂടാതെ Tace എന്ന ബ്രാൻഡ് നാമത്തിൽ വിൽക്കുകയും ചെയ്യുന്നു, ഇത് ഡൈതൈൽസ്റ്റിൽബെസ്ട്രോൾ (DES) മായി ബന്ധപ്പെട്ട ഒരു നോൺ-സ്റ്റിറോയിഡൽ ഈസ്ട്രജനാണ്. ഇംഗ്ലീഷ്:Chlorotrianisene. ഇത് മുമ്പ് ആർത്തവവിരാമത്തിന്റെ ലക്ഷണങ്ങളും ഈസ്ട്രജന്റെ കുറവും ചികിത്സിക്കാൻ ഉപയോഗിച്ചിരുന്നു. സ്ത്രീകളിലും പുരുഷന്മാരിലും പ്രോസ്റ്റേറ്റ് കാൻസർ, മറ്റ് സൂചനകൾക്കൊപ്പം, എന്നാൽ അതിനുശേഷം നിർത്തലാക്കി, ഇപ്പോൾ ലഭ്യമല്ല   വായിലൂടെയാണ് എടുക്കുന്നത്.
ഹസൈൻപൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഹസൈൻപൂർ. ഷ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഹസൈൻപൂർ ൽ 40 വീടുകൾ ഉണ്ട്. ആകെ ജനസംഖ്യ 222 ആണ്. ഇതിൽ 116 പുരുഷന്മാരും 106 സ്ത്രീകളും ഉൾപ്പെടുന്നു. ഹസൈൻപൂർ ലെ സാക്ഷരതാ നിരക്ക് 76.13 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഹസൈൻപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 31 ആണ്. ഇത് ഹസൈൻപൂർ ലെ ആകെ ജനസംഖ്യയുടെ 13.96 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 61 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 53 പുരുഷന്മാരും 8 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 91.8 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 40.98 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
പ്രഹ്ലാദഭക്തിവിജയം
ത്യാഗരാജസ്വാമികളുടെ ഒരു സംഗീതനാടകമാണ് പ്രഹ്ലാദഭക്തിവിജയം. മൂന്നു സംഗീതനാടകങ്ങളാണ് അദ്ദേഹം രചിച്ചിട്ടുള്ളത്: സീതാരാമവിജയം, നൗകാചരിതം എന്നിവയാണ് മറ്റുരണ്ടെണ്ണം.
മൂന്നു സംഗീതനാടകങ്ങളിൽ ഏറ്റവും ദൈർഘ്യമേറിയതാണ് പ്രഹ്ലാദഭക്തിവിജയം. അഞ്ച് അങ്കങ്ങളിലായി 45 ഗാനങ്ങൾ ഈ നാടകത്തിൽ ഉണ്ട്. പ്രഹ്ലാദന്റെ ജീവിതകഥയെന്നതിനേക്കാൾ അദ്ദേഹത്തിന്റെ ഭക്തിയുടെ വിജയമാണ് ഇതിന്റെ വിഷയം. യഥാർത്ഥ ഐതിഹ്യകഥയിൽ ഇല്ലാത്ത ചിലകാര്യങ്ങളും ത്യാഗരാജസ്വാമികൾ ഈ നാടകത്തിൽ ചേർത്തിട്ടുണ്ട്. പ്രഹ്ലാദഭക്തിവിജയത്തിൽ ഉള്ള പല പാട്ടുകളും കച്ചേരികളിൽ സാധാരണ ആലപിക്കുന്ന പ്രശസ്തങ്ങളായ കീർത്തനങ്ങൾ എന്ന നിലയിൽ സ്വന്തം തന്നെ നിലനിൽപ്പുള്ളവയാണ്.
പുറത്തേക്കുള്ള കണ്ണികൾ
വർഗ്ഗം:കർണ്ണാടകസംഗീതം വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
പ്ലാസ്റ്റിക് റാപ്
ലഘുചിത്രം| പ്ലാസ്റ്റിക് റാപ് ഒരു റോൾ ക്ളിംഗ് ഫിലിം, സരൺ റാപ്, ക്ളിംഗ് റാപ് അല്ലെങ്കിൽ ഫുഡ് റാപ് എന്നീ പേരുകളിലറിയപ്പെടുന്ന ഒരു നേർത്ത പ്ലാസ്റ്റിക് ഫിലിമാണ് പ്ലാസ്റ്റിക് റാപ്. സാധാരണഗതിയിൽ ഭക്ഷ്യവസ്തുക്കൾ കണ്ടെയ്നറുകളിൽ അടയ്ക്കുന്നതിന് ഉപയോഗിക്കുന്നു. ഇത്, പശ ഇല്ലാതെ തന്നെ ഒട്ടിച്ചുവെക്കാനാവുന്നു. സാധാരണ പ്ലാസ്റ്റിക് റാപ് ഏകദേശം 0.0005 ഇഞ്ച് (12.7 μm) കട്ടിയുള്ളതാണ്. കനംകുറഞ്ഞ പ്ലാസ്റ്റിക് റാപ് ഉൽ‌പാദിപ്പിക്കുന്നതാണ് ഇപ്പോഴത്തെ പ്രവണ;, പ്രത്യേകിച്ചും ഗാർഹിക ഉപയോഗത്തിനായി. ഇപ്പോൾ ലോകമെമ്പാടുമുള്ള ബ്രാൻഡുകളിൽ ഭൂരിഭാഗവും 8, 9 അല്ലെങ്കിൽ 10 μm കട്ടിയുള്ളതാണ്.
നിർമ്മാണ വസ്തുക്കൾ
ആഗോളതലത്തിൽ ഏറ്റവും സാധാരണമായ നിർമ്മാണഘടകം പോളി വിനൈൽ ക്ലോറൈഡ് (പിവിസി) ആണ്. നീരാവി, ഓക്സിജൻ സംപ്രേഷണം എന്നിവയ്ക്കുള്ള പ്രവേശനക്ഷമതയെ പിവിസി അനുവദിക്കുന്നു, ഇത് പൊതിഞ്ഞ ഭക്ഷ്യ ഉൽപന്നങ്ങളുടെ പുതുമയുടെ ദൈർഘ്യം വർദ്ധിപ്പിക്കും. പിവിസിയിൽ നിന്ന് പ്ലാസ്റ്റിസൈസറുകൾ ഭക്ഷണത്തിലേക്ക് പകരുമെന്ന ആശങ്കയുണ്ട്.
ആരോഗ്യപരമായ ആശങ്ക
കുറഞ്ഞ വിലയും സൗകര്യവും കാരണം ഭക്ഷ്യ വ്യവസായത്തിൽ പ്ലാസ്റ്റിക് വസ്തുക്കൾ വ്യാപകമായി ഉപയോഗിക്കുന്നു. പ്ലാസ്റ്റിക് വസ്തുക്കളിൽ നിന്ന് അഭികാമ്യമല്ലാത്ത രാസവസ്തുക്കൾ ഭക്ഷ്യ ഉൽപന്നങ്ങളിലേക്ക് കലരാനുള്ള സാധ്യത ആരോഗ്യപരമായ ആശങ്ക വർദ്ധിപ്പിക്കുന്നു. പ്ലാസ്റ്റിക്കിന്റെ ഗുണനിലവാരവും ഉപയോഗസാധ്യതയും പരിഗണിച്ച്, ലൂബ്രിക്കന്റുകൾ, പ്ലാസ്റ്റിസൈസർ, യുവി അബ്സോർബറുകൾ, കളറന്റുകൾ, ആന്റിഓക്‌സിഡന്റുകൾ എന്നിവയുൾപ്പെടെയുള്ള അഡിറ്റീവുകൾ പ്ലാസ്റ്റിക് വസ്തുക്കളിൽ ചേർക്കുന്നു. കൂടാതെ, അന്തിമ പ്രക്രിയകളിൽ പലപ്പോഴും പ്ലാസ്റ്റിക് വസ്തുക്കൾ പൂശുകയും അച്ചടിക്കുകയും ചെയ്യുന്നു, അതിൽ മഷികളും വാർണിഷുകളും ഉപയോഗിക്കുന്നു. പ്ലാസ്റ്റിക് പാക്കേജുകളുടെ ബാരിയർ പ്രോപ്പർട്ടികൾ ബാഹ്യമലിനീകരണത്തിൽ നിന്ന് ഭക്ഷണങ്ങളുടെ സംരക്ഷണം നൽകുന്നുണ്ടെങ്കിലും, പ്ലാസ്റ്റിക് പാക്കേജുകളിലെ അഡിറ്റീവുകളും കോട്ടിംഗ് വസ്തുക്കളും ഭക്ഷണപദാർത്ഥങ്ങളിലേക്ക് കലരാനും ആരോഗ്യപ്രശ്നങ്ങൾ ഉണ്ടാക്കാനും സാധ്യതയുണ്ട്.
പാരിസ്ഥിതിക ആശങ്കകൾ
ഭൂമിയിൽ പ്ലാസ്റ്റിക് അവശിഷ്ടങ്ങൾ അടിഞ്ഞുകൂടുന്നത് വന്യജീവികളെയും പരിസ്ഥിതിയെയും ഭീഷണിപ്പെടുത്തുന്നു. കരയിൽ നിന്ന് ഉത്ഭവിക്കുന്ന ഈ പ്രശ്നം സമുദ്രത്തിലെ ആവാസവ്യവസ്ഥയിലും ഒരു പ്രശ്നമായിത്തീർന്നിരിക്കുന്നു, കാരണം ഭൂമിയോട് ചേർന്നുള്ള അരുവികളും നദികളും പ്ലാസ്റ്റിക് അവശിഷ്ടങ്ങൾ തീരത്തേക്ക് കൊണ്ടുപോയി, ജലപ്രവാഹങ്ങൾ അത് സമുദ്രത്തിലെ എല്ലായിടത്തേക്കുമെത്തിക്കുന്നു. പ്ലാസ്റ്റിക് അവശിഷ്ടങ്ങൾ എല്ലാത്തരം ജലജീവികൾക്കും അപകടകരമാണ്. കടൽ ആമകളെപ്പോലെ ചില സമുദ്ര ജീവികൾ അബദ്ധത്തിൽ പ്ലാസ്റ്റിക്കിനെ ഇരയാക്കുന്നു. കൂടാതെ, ചില ജീവിവർഗ്ഗങ്ങൾ പ്ലാസ്റ്റിക്പദാർത്ഥങ്ങൾ. പ്ലാസ്റ്റിക്കിലെ വിഷ സംയുക്തങ്ങൾ ജീവികളുടെ കോശങ്ങളിലെ ഹോർമോൺ നിയന്ത്രണത്തെ തടസ്സപ്പെടുത്തുന്നു, ഇത് മൃഗങ്ങളുടെ ഇണചേരൽ സ്വഭാവം, പ്രത്യുൽപാദന ശേഷി എന്നിവയിൽ മാറ്റം വരുത്താനും ട്യൂമറുകൾ വികസിപ്പിക്കാനും ഇടയാക്കും. പ്ലാസ്റ്റിക് അവശിഷ്ടങ്ങൾ സമുദ്രത്തിലെ ജീവന് വലിയ ഭീഷണിയാണ്.
പ്രകൃതിവാതകത്തിന്റെയും എണ്ണയുടെയും പര്യവേക്ഷണം, ഖനനം, ഗതാഗതം എന്നിവ കുറയ്ക്കുന്നതിലൂടെ പുനരുപയോഗം ചെയ്യുന്ന പ്ലാസ്റ്റിക് വസ്തുക്കൾ ഉപയോഗിക്കുന്നത് പാരിസ്ഥിതിക ആഘാതം ഗണ്യമായി കുറയ്ക്കുമെന്ന് ഒരു പഠനം വ്യക്തമാക്കുന്നു. റീസൈക്ലിംഗ് നിരക്ക് വർദ്ധിപ്പിക്കുന്നതിനുള്ള ഒരു മാർഗ്ഗം പ്ലാസ്റ്റിക്കിലേക്ക് നാരുകൾ ചേർത്ത് ശക്തിപ്പെടുത്തലാണ്.
ബാഹ്യ ലിങ്കുകൾ
വർഗ്ഗം:പ്ലാസ്റ്റിക്കുകൾ
ചിൽഡ്രൻസ് സോങ്സ്
1983-ൽ തരംഗിണി സ്റ്റുഡിയോ, കാസറ്റ് രൂപത്തിൽ പുറത്തിറക്കിയ കുട്ടികൾക്കുള്ള പാട്ടുകളുടെ സമാഹാരമാണ് Children's Songs (കുട്ടികളുടെ പാട്ടുകൾ). ആലപ്പി രംഗനാഥിൻ്റെ സംഗീതസംവിധാനത്തിൽ ബിച്ചു തിരുമല രചിച്ച ഈ സമാഹാരത്തിലെ പാട്ടുകൾ പാടിയിരിക്കുന്നത് യേശുദാസ്, ചിത്ര, ഗീതു എന്നിവരാണ്. ഓരോ പാട്ടുകളും കുട്ടികൾക്കായുള്ള പ്രശസ്തമായ നാടോടിക്കഥകളുടെ ഗാനാവിഷ്കാരമാണ്. യേശുദാസിൻ്റെ ശബ്ദത്തിൽത്തന്നെയുള്ള ആമുഖത്തോടെയാണ് ഓരോ പാട്ടുകളും ആരംഭിക്കുന്നത്.
പാട്ടുകൾ
സൈഡ് എ
സൈഡ് ബി
വെബ് കണ്ണികൾ
വർഗ്ഗം:കുട്ടികൾക്കുള്ള സംഗീതം വർഗ്ഗം:സംഗീതസമാഹാരങ്ങൾ
സൂങ് ചിങ് ലിങ്
Soong Ching-ling or Song Qingling (27 January 1893 – 29 May 1981) ചൈനയിലെ വിപ്ലവ നേതാവ് സൺ യാത്-സെൻ ന്റെ രണ്ടാം ഭാര്യയായിരുന്നു സൂങ് ചിങ് ലിങ് അഥവാ സോങ് ക്വിലിങ്, അതുകൊണ്ടു  തന്നെ ഇവരെ മാഡം  സൺ യാറ്റ് സെൻ    സൂങ് കുടൂംബാം ഗമായിരുന്നു ഇവർ. ഇവരും കുടൂംബാംഗങ്ങളും 1949 നുമുൻപുള്ള ചൈനാ രാഷ്ട്രീയത്തിൽ പ്രധാന പങ്കു വഹിച്ചിട്ടുണ്ട്. ഇവരെ ചൈനയുടെ മാതാവ് എന്നാണു് വിളിക്കപ്പെടൂന്നത്. .
1949 ൽ പീപ്പിശ്സ് റിപ്പബ്ലിക് ഓഫ് ചൈന സ്ഥാപിച്ചതിനു ശേഷം  പുതിയ സർക്കാരിൽ, ഇവർ, നിരവധി പ്രധാന സ്ഥാനങ്ങൾ വഹിച്ചിട്ടൂണ്ട്, വൈസ് പ്രസിഡന്റ് ഓഫ് ചൈൻ ഉൾപ്പെടെ എന്നാൽ സാംസ്കാരിക വിപ്ലവ കാലഘട്ടത്തിൽ ഇവർക്ക് വളരെയധികം വിമർശനങ്ങൾ നേരിടേണ്ടി വന്നു. സാംസ്കാരിക വിപ്ലവത്തെ അതിജീവിച്ചെങ്കിലും, 1976 നു ശേഷം വിരളമായെ പൊതുരംഗത്ത് പ്രത്യ്ക്ഷപ്പെട്ടുള്ളൂ. നാഷണൽ പീപ്പിൾ സ് കോൺഗ്രസ്സിന്റെ സ്ഥിരം സമിതി അദ്ധ്യക്ഷ എന്ന നിലയ്ക് , ഇവർ 1976 മുതൽ  1978 വരെ രാഷ്ട്ര ത്തലവ ആയിരുന്നു. 1981 മെയിൽ രോഗബാധിതയായിരുന്ന ഇവർക്ക് ചൈന റിപ്പബ്ലിക്കിന്റെ ഓണററി അദ്ധ്യക്ഷ പദവി നൽകിയിരുന്നു
1949 നു മുമ്പുള്ള ജീവിതവും പ്രവൃത്തിയും
left|thumb|സൺ യാറ്റ് സൺ സൂങ് ചിങ് വിവാഹ ഫോട്ടോ(1915) ഷാങ്ഹായ് സംസ്ഥാനത്തെ പുദോങ്ങ് ജില്ലയിലെ സുവിശെഷകനും വ്യവസായിയുമായ ചാർലീസൂങ്ങിന്റെ  ആറുമക്കളിൽ രണ്ടാമത്തവൾ ആയി ജനിച്ചു. . ഷാങ്ഹായിയിലെ വെസ്ലിയൻ കോളേജിൽ നിന്നും അമേരിക്കയിലെ ജോർജ്ജിയയിലുള്ള വീസ്ലിയൻ കോളേജിൽ നിന്നും ബിരുദമെടുത്തു. തന്റെ സഹോദരിമാരെ പ്പോലെ നന്നായി ഇംഗ്ലീഷ് സംസാരിക്കാൻ ഇവർക്കാകുമായിരുന്നു. ഇവരുടെ ക്രൈസ്തവനാമം റൊസമോണ്ടെ എന്നായിരുന്നു. (ആദ്യകാലത്ത് പാസ്പോർട്ടിൽ ചുങ് ലിങ് സൂങ് എന്നും, വിസ്ലിയൻ കോളേജിലെ ഡിപ്ലോമ പഠനകാലത്ത് റോസമോണ്ടേ ചുങ് ലിങ് എന്നുമാണ് അറിയപ്പെട്ടിരുന്നത്.)
ചൈനയിലെ 1911 ലെ വിപ്ലവത്തിന്റെ നേതാവും, കുമിന്താങ് പാർട്ടിയുടെ സ്ഥാപകനുമായ സൺ യാത് സെന്നിനെ ഇവർ 1915 ഒക്ടോബർ 25 നു വിവാഹം കഴിച്ചു. സൺ യത് സെന്നിനു ഇവരെക്കാൾ 26 വയസ്സിനു പ്രായക്കൂടുതൽ ഉണ്ടായിരുന്നതിനാൽ സുങിന്റെ വീട്ടുകാർ ഈ ബന്ധത്തെ എതിർത്തു. 1925 ൽ സൺ യാത് സെന്നിന്റെ മരണശേഷം ഇവർ കുമിന്താങ് കക്ഷിയുടെ കേന്ദ്രഎക്സിക്യൂട്ടിവ് അംഗമായി തിരഞ്ഞെടൂക്കപ്പെട്ടു. എങ്കിലും,  1927 ൽ കമ്യൂണിസ്റ്റുകാരെ കുമിന്താങ് കക്ഷിയിൽ നിന്നും പുറത്താക്കിയതിനെ ത്തുടർന്ന് ഇവർ ചൈന വിട്ട് മോസ്കൊയിലേക്ക് പോയി
1949 ൽ പീപ്പിശ്സ് റിപ്പബ്ലിക് ഓഫ് ചൈന സ്ഥാപിച്ചതിനു ശേഷം  പുതിയ സർക്കാരിൽ, ഇവർ, നിരവധി പ്രധാന സ്ഥാനങ്ങൾ വഹിച്ചിട്ടൂണ്ട്, വൈസ് പ്രസിഡന്റ് ഓഫ് ചൈൻ ഉൾപ്പെടെ എന്നാൽ സാംസ്കാരിക വിപ്ലവ കാലഘട്ടത്തിൽ ഇവർക്ക് വളരെയധികം വിമർശനങ്ങൾ നേരിടേണ്ടി വന്നു. സാംസ്കാരിക വിപ്ലവത്തെ അതിജീവിച്ചെങ്കിലും, 1976 നു ശേഷം വിരളമായെ പൊതുരംഗത്ത് പ്രത്യ്ക്ഷപ്പെട്ടുള്ളൂ. നാഷണൽ പീപ്പിൾ സ് കോൺഗ്രസ്സിന്റെ സ്ഥിരം സമിതി അദ്ധ്യക്ഷ എന്ന നിലയ്ക് , ഇവർ 1976 മുതൽ  1978 വരെ രാഷ്ട്ര ത്തലവ ആയിരുന്നു. 1981 മെയിൽ രോഗബാധിതയായിരുന്ന ഇവർക്ക് ചൈന റിപ്പബ്ലിക്കിന്റെ ഓണററി അദ്ധ്യക്ഷ പദവി നൽകിയിരുന്നു
Citations
വർഗ്ഗം:1890-ൽ ജനിച്ചവർ വർഗ്ഗം:1981-ൽ മരിച്ചവർ വർഗ്ഗം:ചൈനയുടെ പ്രസിഡണ്ടുമാർ വർഗ്ഗം:വനിതാ രാഷ്ട്രത്തലവന്മാർ വർഗ്ഗം:സ്റ്റാലിൻ സമാധാന പുരസ്കാര ജേതാക്കൾ വർഗ്ഗം:സൺ യാത്-സെൻ വർഗ്ഗം:വനിതാ ഭരണാധികാരികൾ വർഗ്ഗം:ചൈനീസ് വനിതകൾ
ജസിന്ത ആഡേൺ
പാർലമെന്റ് അംഗം
2008 ലെ തെരഞ്ഞെടുപ്പിൽ വോട്ടെടുപ്പിൽ പിന്നിലായെങ്കിലും ലേബർ പാർട്ടിയുടെ പിന്തുണയോടെ പാർലമെന്റിലെത്തിയ ജസിന്ത 2010 വരെ ഏറ്റവും പ്രായം കുറഞ്ഞ പാർലമെന്റംഗമായി തുടർന്നു. 2014 ൽ ഓക്ക്ലാൻഡ് സെൻട്രലിൽ നിന്ന് വീണ്ടും രണ്ടാം സ്ഥാനത്തെത്തിയെങ്കിലും പാർട്ടി പിന്തുണയോടെ പാർലമെന്റിലെത്തി. നീതി, കുഞ്ഞുങ്ങൾ, ചെറുകിട വ്യാപാരം, കല-സംസ്കാരം എന്നിവയ്ക്കായുള്ള നിഴൽ വക്താവായി പ്രവർത്തിച്ചു. 2017ൽ മൗണ്ട് ആൽബർട്ട് ഉപതെരഞ്ഞെടുപ്പിൽ എതിരില്ലാതെ തെരഞ്ഞെടുക്കപ്പെട്ടു.
പ്രധാനമന്ത്രി
19 ഒക്ടോബർ 2017 ന് ലേബർ പാർട്ടി, ന്യൂസിലാൻഡ് ഫസ്റ്റ്, ഗ്രീൻ പാർട്ടി എന്നിവയുടെ പിന്തുണയോടെ പ്രധാനമന്ത്രിപദത്തിലെത്തി. ജെന്നി ഷിപ്ലിക്കും (1997–1999) ഹെലൻ ക്ലാർക്കിനും (1999–2008) ശേഷം ന്യൂസിലാൻഡിന്റെ മൂന്നാമത്തെ വനിതാ പ്രധാനമന്ത്രിയാണ് ആഡേൺ. 37 വയസ്സിൽ പ്രധാനമന്ത്രിയായ ആഡേൺ 1856 ൽ പ്രധാനമന്ത്രിയായ എഡ്വേഡ് സ്റ്റഫോഡിനു ശേഷം ആ സ്ഥാനത്തെത്തിയ പ്രായം കുറഞ്ഞ വ്യക്തിയാണ്.
ക്രൈസ്റ്റ്‌ചർച്ച് മുസ്ലീംപള്ളികളിൽ നടന്ന വെടിവയ്പ്പ്
ഇടത്ത്‌|ലഘുചിത്രം|"One of New Zealand's darkest days": Ardern's response to the terrorist attacks in [[Christchurch|കണ്ണി=Special:FilePath/One_of_New_Zealand’s_darkest_days_Jacinda_Ardern_condemns_Christchurch_mass_shooting.webm]] 15 മാർച്ച് 2019 ന്, ക്രൈസ്റ്റ് ചർച്ചിലെ പള്ളികളിൽ നടന്ന വെടിവെപ്പിൽ 50 ആളുകളെങ്കിലും മരണമടഞ്ഞു. ടെലിവിഷനിൽ പ്രക്ഷേപണം ചെയ്ത ഒരു പ്രസ്താവനയിൽ അനുശോചനമറിയിച്ചുകൊണ്ട് ആഡേൺ ന്യൂസിലാൻഡിലോ ലോകത്ത് മറ്റെവിടെയെങ്കിലുമോ യാതൊരു സ്ഥാനവുമില്ലാത്ത തീവ്രവാദ ആശയങ്ങൾ ഉള്ള ആളുകളാണ് ആക്രമണം നടത്തിയതെന്ന് പറഞ്ഞു. തോക്ക് ഉപയോഗത്തിൽ കൂടുതൽ നിയന്ത്രണങ്ങൾ കൊണ്ടുവരാൻ ഗവണ്മെന്റ് ഉദ്ദേശിക്കുന്നതായി ആഡേൺ വ്യക്തമാക്കി. ദേശീയ ദുഃഖാചരണം പ്രഖ്യാപിച്ചു. തലസ്ഥാനമായ വെല്ലിൻഗ്ടണിൽ ആരംഭിച്ച അനുശോചന പുസ്തകത്തിൽ ആദ്യത്തെ കുറിപ്പ് പ്രധാനമന്ത്രി ആഡേണിന്റെ ആയിരുന്നു. കൂടാതെ ക്രൈസ്റ്റ്ചർച്ചിലെത്തി മരണമടഞ്ഞവരുടെ കുടുംബാംഗങ്ങളെയും രക്ഷാപ്രവർത്തകരെയും കാണുകയും ചെയ്തു. വെടിവെപ്പിനോടുള്ള ആഡേണിന്റെ പ്രതികരണം അന്താരാഷ്ട്രതലത്തിൽ പ്രശംസിക്കപ്പെട്ടു.
സ്വകാര്യജീവിതം
1999 ലെ പൊതുതിരഞ്ഞെടുപ്പിൽ ന്യൂ പ്ലിമത്ത് എം.പി. ഹാരി ഡൂയിൻഹോവനുവേണ്ടി അദ്ദേഹത്തിന്റെ പുനർ തെരഞ്ഞെടുപ്പിൽ പ്രചാരണം നടത്തുന്നതിന് സഹായിക്കാനായി ലേബർ പാർട്ടിയുടെ ഒരു ദീർഘകാല അംഗവും ജസിന്തയുടെ അമ്മായിയുമായിരുന്ന മേരി ആർഡേനാണ് കൌമാരക്കാരനായ ജസീന്തയെ രാഷ്ട്രീയത്തിലേയ്ക്കു കൊണ്ടുവന്നത്.
ദ ചർച്ച് ഓഫ് ജീസസ് ക്രൈസ്റ്റ് ഓഫ് ലാറ്റർ-ഡേ സെയിന്റ്സ് സഭയിലെ അംഗമായി വളർന്ന ആഡേൺ സഭയുടെ നയങ്ങൾ തന്റെ വ്യക്തിപരമായ നിലപാടുകളുമായി, പ്രത്യേകിച്ച് എൽ ജി ബി ടി അവകാശങ്ങൾക്കുള്ള പിന്തുണയുമായി വൈരുദ്ധ്യം പുലർത്തുന്നു എന്ന കാരണം പറഞ്ഞുകൊണ്ട് 2005ൽ സഭ വിട്ടു. 2017ൽ താനൊരു അവിശ്വാസിയാണെന്ന് ആഡേൺ പ്രഖ്യാപിച്ചു.
ടെലിവിഷൻ അവതാരകനായ ക്ലാർക്ക് ഗേഫോഡ് ആണ് ആഡേണിന്റെ ജീവിത പങ്കാളി. സ്വന്തം പേരിൽ ട്വിറ്റർ അക്കൗണ്ട് ഉണ്ടായിരുന്ന ഇവരുടെ പാഡിൽസ് എന്ന് പേരായ പൂച്ച, ആഡേൺ അധികാരമേറ്റപ്പോൾ "പ്രഥമ മാർജ്ജാരൻ" എന്ന പേരിൽ പ്രശസ്തനായി.
19 ജനുവരി 2018ന് താൻ ഗർഭിണിയാണെന്നും ജൂണിൽ തന്റെ ആദ്യത്തെ കുഞ്ഞിനെ പ്രസവിക്കുമെന്നും അറിയിച്ചു.ഗർഭിണിയാകുന്ന ആദ്യത്തെ ന്യൂസിലാണ്ട് പ്രധാനമന്ത്രിയാണിവർ. ആഡേൺ 21 ജൂൺ 2018ന് ആശുപത്രിയിൽ പ്രവേശിക്കുകയും.അന്നു തന്നെ ഒരു പെൺകുഞ്ഞിനെ പ്രസവിക്കുകയും ചെയ്തു. 1990ഇൽ പാകിസ്താൻ പ്രധാനമന്ത്രിയായിരുന്ന ബേനസീർ ഭൂട്ടോ പ്രസവിച്ചതിനു ശേഷം തെരഞ്ഞെടുക്കപ്പെട്ട ഒരു രാഷ്ട്രനേതാവ് അധികാരത്തിലിരിക്കേ പ്രസവിക്കുന്ന രണ്ടാമത്തെ സംഭവമാണിത്.
പുറത്തേക്കുള്ള കണ്ണികൾ
വർഗ്ഗം:1980-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:വനിതാ പ്രധാനമന്ത്രിമാർ വർഗ്ഗം:ന്യൂസീലൻഡ്
സ്കാർ‌ഡു
പാകിസ്താന്റെ അനധികൃത നിയന്ത്രണത്തിലുള്ളതും ഔദ്യോഗികമായി ഇന്ത്യക്ക് അവകാശപ്പെട്ടതുമായ ഗിൽഗിത്-ബാൾട്ടിസ്ഥാൻ മേഖലയിലെ ഒരു അധിനിവേശ നഗരമാണ് സ്കാർ‌ഡു (ഉറുദു: سکردو, ബാൾട്ടി: སྐར་ མདོ་). ഇത് സ്കാർ‌ഡു ജില്ലയുടെ തലസ്ഥാനമായി പ്രവർത്തിക്കുന്നു. സിന്ധു, ഷിഗാർ നദി കളുടെ സംഗമസ്ഥാനത്ത് 10 കിലോമീറ്റർ (6 മൈൽ) വീതിയും 40 കിലോമീറ്റർ (25 മൈൽ) നീളമുള്ള സ്കാർഡു താഴ്വരയിൽ, സമുദ്രനിരപ്പിൽനിന്ന് ഏകദേശം 2,500 മീറ്റർ (8,202 അടി) ഉയരത്തിലാണ് ഈ നഗരം സ്ഥിതിചെയ്യുന്നത്. സമീപത്തുള്ള കാരക്കോറം പർവതനിരയിലെ നയൻ തൌസന്റേർസിലേയ്ക്കുള്ള ഒരു പ്രധാന കവാടമാണ് ഈ നഗരം. കാരക്കോറം പർവതനിരയെ ഹിമാലയത്തിൽനിന്ന് വേർതിരിക്കുന്ന സിന്ധു നദിയോരത്താണ് ഈ നഗരം നിലനിൽക്കുന്നത്.
പദോത്പത്തി
"രണ്ട് ഉയർന്ന പ്രദേശങ്ങൾക്കിടയിലുള്ള താഴ്ന്ന ഭൂമി" എന്നർത്ഥമുള്ള ബാൾട്ടി പദത്തിൽ നിന്നാണ് "സ്കാർഡു" എന്ന പേര് ഉരുത്തിരിഞ്ഞതെന്നു കരുതപ്പെടുന്നു. ഇത്തരത്തിൽ പരാമർശിക്കപ്പെട്ടിരിക്കുന്ന രണ്ട് ഉയർന്ന സ്ഥലങ്ങൾ ഷിഗാർ നഗരവും ഉയർന്ന തലത്തിലുള്ള സത്പരാ തടാകവുമാണ്. സ്കാർഡുവിനെക്കുറിച്ചുള്ള ആദ്യ പരാമർശം പതിനാറാം നൂറ്റാണ്ടിന്റെ ആദ്യ പകുതിയിലേതാണ്. പതിനാറാം നൂറ്റാണ്ടിലെ ‘തരിഖ്-ഇ-റാഷിദി ബാൾട്ടിസ്ഥാൻ’ എന്ന ഗ്രന്ഥത്തിൽ ഈ നഗരം അസ്കാർഡു എന്ന പേരിൽ പ്രദേശത്തെ ജില്ലകളിലൊന്നായി മിർസ ഹൈദർ (1499–1551) വിശേഷിപ്പിച്ചു. യൂറോപ്യൻ സാഹിത്യഗ്രന്ഥങ്ങളിൽ സ്കാർഡുവിനെക്കുറിച്ചുള്ള ആദ്യ പരാമർശനങ്ങൾ “എസ്കെർഡൌ” എന്ന പേരിൽ ഫ്രഞ്ചുകാരനായ ഫ്രാങ്കോയിസ് ബെർണിയറുടേതായിരുന്നു (1625-1688). അദ്ദേഹത്തിന്റെ പരാമർശത്തിനുശേഷം, സ്കാർഡു യൂറോപ്പിൽ നിർമ്മിക്കപ്പെട്ട ഏഷ്യൻ മാപ്പുകളിലേക്ക് വേഗത്തിൽ വരച്ചുചേർക്കപ്പെട്ടു. 1680–1700 കാലഘട്ടത്തിൽ പ്രസിദ്ധീകരിക്കപ്പെട്ടതും ഡച്ച് എൻഗ്രേവറായിരുന്ന നിക്കോളാസ് വിഷെർ II രചിച്ചതുമായ "ഇൻഡിയെ ഓറിയന്റലിസ് നെക്ക് നോൺ ഇൻസുലാറം അഡിയാസെന്റിയം നോവ ഡിസ്ക്രിപ്റ്റോ" എന്ന മാപ്പിൽ എസ്‌കേർഡൌ എന്ന പേരിലാണ് ഇത് ആദ്യം പരാമർശിക്കപ്പെട്ടത്.
ആദ്യകാല ചരിത്രം
ഏകദേശം 9 മുതൽ 10 വരെയുള്ള നൂറ്റാണ്ടുകളിൽ ടിബറ്റൻ മേൽക്കോയ്‌മ ബാൾട്ടിസ്ഥാനുമേൽ അടിയറ വയ്ക്കപ്പെടുകയും തുടർന്ന് പ്രാദേശിക പാരമ്പര്യമനുസരിച്ച് കശ്മീരിൽ നിന്നുള്ള ഇബ്രാഹിം ഷാ എന്ന കുടിയേറ്റക്കാരൻ ഒരു പ്രാദേശിക രാജകുമാരിയെ വിവാഹം കഴിച്ചതിനെത്തുടർന്നു സ്ഥാപിതമായതെന്നു കരുതപ്പെടുന്നതും തുർക്കിക് പാരമ്പര്യമുള്ളതുമായ ഒരു പ്രാദേശിക മാക്പോൺ രാജവംശത്തിന്റെ നിയന്ത്രണത്തിലായിത്തീർന്നു.
മക്പോൺ കാലഘട്ടം
ഏതാണ്ട് 1500 ഓടെ, മക്‌പോൺ ബോഖ ഈ പ്രദേശത്തെ ഭരണാധികാരിയായി കിരീടമണിയുകയും സ്കാർഡു നഗരം അദ്ദേഹത്തിന്റെ തലസ്ഥാനമായി സ്ഥാപിക്കുകയും ചെയ്തു. ഏകദേശം ഈ കാലഘട്ടത്തിലാണ് സ്കാർഡു കോട്ട സ്ഥാപിക്കപ്പെട്ടത്. തന്റെ ഭരണകാലത്ത്, പ്രദേശത്തിന്റെ സമ്പദ്‌വ്യവസ്ഥയുടെ വികസനത്തെ സഹായിക്കുന്നതിനായി മക്‌പോൺ ബൊഖ രാജാവ് കശ്മീരിൽ നിന്നും ചിലാസിൽ നിന്നും സ്കാർഡുവിലേക്ക് കരകൗശലത്തൊഴിലാളികളെ ഇറക്കുമതി ചെയ്തിരുന്നു. തൊട്ടടുത്തുള്ള ഗിൽ‌ഗിറ്റ് പ്രദേശം ടിബറ്റൻ സ്വാധീനത്തിന്റെ വലയത്തിൽനിന്ന് പുറത്തുകടന്നപ്പോൾ, സ്കാർഡുവിന്റെ ബാൾട്ടിസ്ഥാൻ പ്രദേശം ലഡാക്കുപോലെയുള്ള പ്രദേശങ്ങളുടെ സാമീപ്യം കാരണം ടിബറ്റുമായി ബന്ധത്തിൽത്തുടർന്നു. 1510 നും 1515 നും ഇടയിലുള്ള തന്റെ രണ്ടാമത്തെ ഉഡാസി യാത്രയിൽ സിഖ് മത സ്ഥാപകനായ ഗുരു നാനാക്ക് സ്കാർഡു സന്ദർശിച്ചുവെന്ന് സിഖുകാർ പരമ്പരാഗതമായി വിശ്വസിക്കുന്നു.
മുഗൾ കാലഘട്ടം
1500 കളുടെ തുടക്കത്തിൽ, ഇന്നത്തെ ചൈനയിലെ സിൻജിയാങ് പ്രവിശ്യയിൽ സ്ഥിതി ചെയ്യുന്ന തിമുരിഡ് യാർക്കന്റ് ഖാനേറ്റിലെ സുൽത്താൻ സെയ്ദ് ഖാൻ സ്കാർഡുവിനെയും ബാൾട്ടിസ്ഥാനെയും ആക്രമിച്ചു. സുൽത്താൻ സെയ്ദിന്റെ അധിനിവേശം വ്യക്തമാക്കിയ ഭീഷണി കണക്കിലെടുത്ത് മുഗൾ ശ്രദ്ധ ഇവിടേയ്ക്ക് ആകർഷിക്കപ്പെടുകയും മുഗൾ ചക്രവർത്തി അക്ബർ 1586 ൽ ബാൾട്ടിസ്ഥാൻ പിടിച്ചടക്കാൻ പ്രേരിപ്പിക്കപ്പെടുകയും ചെയ്തു. പ്രാദേശിക മാക്പോൺ ഭരണാധികാരികൾ വിശ്വസ്തത വാഗ്ദാനം ചെയ്യുകയും അതുമുതൽ അലി ഷേർ ഖാൻ അഞ്ചാൻ മുതലുള്ള സ്കാർഡു രാജാക്കന്മാർ മുഗൾ സാമ്രാജ്യ ചരിത്രത്തിൽ ലിറ്റിൽ ടിബറ്റിന്റെ ഭരണാധികാരികളായി പരാമർശിക്കപ്പെടുകയും ചെയ്തു.
ആദം ഖാനും മൂത്ത സഹോദരൻ അബ്ദുൽ ഖാനും തമ്മിലുള്ള സ്കാർഡുവിന്റെ സിംഹാസനവുമായി ബന്ധപ്പെട്ട തർക്കം പരിഹരിക്കുന്നതിനായി 1634-6 ൽ വീണ്ടും ഷാജഹാന്റെ ഭരണകാലത്ത് സഫർ ഖാന്റെ നേതൃത്വത്തിൽ മുഗൾ സൈന്യം ഈ പ്രദേശത്തേക്ക് കടന്നു.. ഈ ഘട്ടത്തിനു ശേഷംമാത്രമാണ് ഷാജഹാന്റെയും ഔറംഗസീബിന്റെയും ഭരണകാലത്ത്, സ്കാർഡുവിന്റെ ഭരണകുടുംബം മുഗൾ നിയന്ത്രണത്തിൽ ഉറച്ചുനിന്നത്. ബാൾട്ടിസ്ഥാൻ പോലെ നാമമാത്ര മൂല്യമുള്ള പ്രദേശങ്ങളിലേക്ക് പര്യവേഷണങ്ങൾ നടത്തുന്നതിനുള്ള മുഗൾ കിരീടത്തിന്റെ കഴിവ് അവരുടെ ഭണ്‌ഡാരത്തിലെ സമ്പത്തിന് ഊന്നൽ കൊടുത്തുകൊണ്ടുള്ളതായിരുന്നു.
ഡോഗ്ര ഭരണം
1839-ൽ ഡോഗ്ര കമാൻഡർ സോറവാർ സിംഗ് കഹ്ലൂറിയ ബാൽട്ടി സേനയെ വാങ്കോ പാസ്, താനോ കുൻ സമതലങ്ങൾ എന്നിവിടങ്ങളിൽവച്ചു പരാജയപ്പെടുത്തിയത് സ്കാർഡു താഴ്‌വരയിലേയ്ക്കുള്ള അദ്ദേഹത്തിന്റെ ആക്രമണത്തിനുള്ള വഴിയൊരുക്കി. ജമ്മു ആസ്ഥാനമായുള്ള ഡോഗ്ര രാജ്യത്തിനായി അദ്ദേഹം സ്കാർഡു കോട്ട പിടിച്ചെടുത്തു. സിങ്ങിന്റെ സൈന്യം ബാരക്കുകളിൽ പ്രതിരോധത്തിലായിരുന്ന ധാരാളം ശത്രു സൈനികരെ കൂട്ടക്കൊല ചെയ്യുകയും പ്രാദേശിക ബാൾട്ടി ജനക്കൂട്ടത്തിനും അവരുടെ തലവന്മാർക്കും മുന്നിൽ ചിഗ്ടാനിലെ കഹ്‌ലോൺ റഹിം ഖാനെ പരസ്യമായി പീഡിപ്പിക്കുകയും ചെയ്തു.
1841 ൽ ടിബറ്റിനെ കീഴടക്കാനുള്ള ശ്രമത്തിൽ ഡോഗ്ര സേന പരാജയപ്പെട്ടു. ഈ തോൽവിക്ക് ശേഷം ലഡാക്കികൾ ഡോഗ്ര ഭരണത്തിനെതിരെ മുന്നേറ്റം നടത്തി. രാജാ അഹമ്മദ് ഷായുടെ നേതൃത്വത്തിലുള്ള ബാൾട്ടികളും താമസിയാതെതന്നെ ഡോഗ്രകൾക്കെതിരായ കലാപത്തിൽ ഏർപ്പെട്ടു. അതിനാൽ മഹാരാജ ഗുലാബ് സിംഗ് തന്റെ കമാൻഡർ വസീർ ലഖ്പത്തിനെ സ്കാർഡു തിരിച്ചുപിടിക്കാൻ അയച്ചു. പട്ടാളത്തെ ഒറ്റിക്കൊടുക്കാൻ ഒരു കാവൽക്കാരനെ പ്രരിപ്പിക്കുകവഴി ഒരു കോട്ടവാതിൽ തുറന്നുകിട്ടുവാനും അതുവഴി ഡോഗ്ര സേനയ്ക്ക് കോട്ട തിരിച്ചുപിടിക്കാനും ബാൾട്ടി പ്രതിരോധക്കാരെ കൂട്ടക്കൊല ചെയ്യാനും സാധിച്ചു. ജമ്മുവിലെ ദോഗ്ര മഹാരാജാവിന് വാർഷിക കപ്പം നൽകാനും കോട്ടയിലെ വിഭവങ്ങൾ നൽകാനും ബാൾട്ടിസ്ഥാനിലെ രാജാവ് നിർബന്ധിതനായിത്തീർന്നു.
1875 നും 1885 നും ഇടയിൽ മേത്ത മംഗളിന്റെ ഭരണത്തിൻ കീഴിൽ സ്കാർഡുവിലെ രൺബീർഗഡ് അദ്ദേഹത്തിന്റെ ആസ്ഥാനവും വസതിയും ആയി നിർമ്മിക്കപ്പെട്ടു. ഈ കാലയളവിൽ സ്കാർഡുവിൽ ഒരു കന്റോൺമെന്റും മറ്റ് സർക്കാർ കെട്ടിടങ്ങളും നിർമ്മിക്കപ്പെട്ടു. ഈ കാലയളവിൽ വാണിജ്യ സ്ഥാപനങ്ങൾ ആരംഭിക്കുന്നതിനായി പഞ്ചാബിൽ നിന്നുള്ള സിഖുകാരെയും സ്കാർഡുവിലേക്ക് കുടിയേറാൻ പ്രോത്സാഹിപ്പിച്ചിരുന്നു. സിഖ് ജനസംഖ്യ അഭിവൃദ്ധി പ്രാപിക്കുകയും വർദ്ധിച്ചുകൊണ്ടിരിക്കുകയും ചെയ്തു - ഒടുവിൽ സമീപത്തുള്ള ഷിഗാർ, ഖാപ്ലു എന്നിവിടങ്ങളിലും ഇവർ സ്ഥിരതാമസമാക്കി.
1947–48 കാശ്മീർ യുദ്ധം
ബ്രിട്ടീഷ് ഇന്ത്യാ വിഭജനത്തിനുശേഷം, മഹാരാജ ഹരി സിംഗ് അവിഭക്ത കാശ്മീരിനെ ഇന്ത്യയിലേക്ക് ലയിപ്പിച്ചത് 1947 ഒക്ടോബർ 22 ന് പാകിസ്താൻ സേന കശ്മീരിൽ പഷ്തൂൺ ഗോത്രവർഗ്ഗക്കാരുടെ പിന്തുണയോടെ ആക്രമണം നടത്തുന്നതിനിടയാക്കി. 1947 നവംബർ 1 ന്‌ ഗിൽ‌ജിറ്റ് സ്കൌട്ടുകൾ കലാപം നടത്തിയിത് ഗിൽ‌ജിറ്റ് ഏജൻസിയെ പാകിസ്താന്റെ നിയന്ത്രണത്തിലാക്കുന്നതിലേയ്ക്കു നയിച്ചു. മേജർ അസ്ലം ഖാൻ ഗിൽ‌ജിറ്റ് സ്കൌട്ടുകളുടെ കമാൻഡർ സ്ഥാനം ഏറ്റെടുക്കുകയും വിമതരിൽ നിന്നും പ്രാദേശിക ജനതയിൽ നിന്നുമായി ഏകദേശം 600 ഓളം സൈനികരെ സംഘടിപ്പിക്കുകയും ഇന്ത്യൻ നിയന്ത്രണത്തിലുള്ള സംസ്ഥാനത്തിന്റെ ശേഷിക്കുന്ന ഭാഗങ്ങളിൽ ആക്രമണം നടത്തുകയും ചെയ്തു. ഗിൽ‌ജിറ്റിനെ സ്കാർഡുവിൽനിന്നു ഭീഷണിപ്പെടുത്താമെന്ന് അസ്ലം ഖാന് തോന്നിയതിനാൽ ഇന്ത്യൻ നിയന്ത്രണത്തിലുള്ള സ്കാർഡു യുദ്ധത്തിലെ ഒരു പ്രധാന ലക്ഷ്യമായിരുന്നു. കേണൽ ഷേർ ജംഗ് താപ്പയുടെ നേതൃത്വത്തിലുള്ള ആറാമത് ജമ്മു കശ്മീർ കാലാൾപ്പടയുടെ ഒരു സംഘം സ്കാർഡു പ്രതിരോധിച്ചു. പ്രാരംഭ ആക്രമണത്തിൽ തിരിച്ചടിച്ചുവെങ്കിലും നഗരം വിമതരുടെ കൈകളിൽ അകപ്പെട്ടു. 6 മാസവും 3 ദിവസവും നീണ്ട് ഉപരോധങ്ങൾക്കുശേഷം പാകിസ്താൻ സ്വാതന്ത്ര്യദിനമായ 1948 ഓഗസ്റ്റ് 14 ന് താപ്പയും സൈന്യവും കീഴടങ്ങി.
ഭൂപ്രകൃതി
ലഘുചിത്രം|Skardu was founded around the year 1500 along the [[Indus River where it enters a broad valley at its confluence with the Shigar River.]] ലഘുചിത്രം|Skardu at dusk ലഘുചിത്രം|Skardu’s Katpana Lake ലഘുചിത്രം|സ്കാർഡുവിലെ തണുത്ത മരുഭൂമിയിലെ മണൽക്കുന്നുകൾ ശീതകാലത്ത് പലപ്പോഴും മഞ്ഞു മൂടിക്കിടക്കുന്നു. പകരം=|ലഘുചിത്രം|Skardu is located in a broad valley carved by glaciation. സമുദ്രനിരപ്പിൽ നിന്ന് 2,230 മീറ്റർ (7,320 അടി) ഉയരത്തിലാണ് സ്കാർഡുവിലെ വിമാനത്താവളം സ്ഥിതിചെയ്യുന്നത്, എന്നിരുന്നാലും സ്കാർഡുവിനു ചുറ്റുമുള്ള പർവതശിഖരങ്ങൾ 4,500 മുതൽ 5,800 മീറ്റർ (14,800 മുതൽ 19,000 അടിവരെ) വരെ ഉയരത്തിൽ എത്തുന്നു. ബാൽട്ടോറോ ഹിമാനി, ബിയാഫോ ഹിമാനി, ചോഗോ ലുങ്മ ഹിമാനി എന്നിവയുൾപ്പെടെ ലോകത്തിലെ ഏറ്റവും വലിയ ഹിമാനികൾ സ്കാർഡുവിൽനിന്നുള്ള അപ്‌സ്ട്രീമുകളിൽ ഉൾപ്പെടുന്നു. ചുറ്റുമുള്ള ചില ഹിമാനികൾ 8,611 മീറ്റർ (28,251 അടി) ഉയരമുള്ളതും ലോകത്തിലെ രണ്ടാമത്തെ ഏറ്റവും ഉയരമുള്ളതുമായ കെ 2, 8,068 മീറ്റർ (26,470 അടി) ഉയരമുള്ള ഗാഷർബ്രം, 7,821 മീറ്റർ (25,659 അടി) ഉയരമുള്ള മാഷർബ്രം ഉൾപ്പെടെയുള്ള ലോകത്തിലെ ഏറ്റവും ഉയരം കൂടിയ പർവതങ്ങളാൽ ചുറ്റപ്പെട്ടിരിക്കുന്നു. ലോകത്തിലെ ഏറ്റവും ഉയരത്തിലുള്ള രണ്ടാമത്തെ ആൽപൈൻ സമതലമായ ദിയോസായ് ദേശീയോദ്യാനവും സ്കാർഡുവിന്റെ ഉയരങ്ങളിലാണു സ്ഥിതി ചെയ്യുന്നത്. 8,126 മീറ്റർ (26,660 അടി) ഉയരത്തിലുള്ള നംഗാ പർബത് പർവതം സ്കാർഡുവിന്റെ താഴ്‌ന്ന തലത്തിൽ സ്ഥിതി ചെയ്യുന്നു.
സിന്ധു, ഷിഗാർ നദികളുടെ സംഗമസ്ഥാനത്തു സ്ഥിതിചെയ്യുന്ന സ്കാർഡു താഴ്വരയ്ക്ക് ഏകദേശം 10 കിലോമീറ്റർ (6 മൈൽ) വീതിയും 40 കിലോമീറ്റർ (25 മൈൽ) നീളവുമുണ്ട്. അടുത്തുള്ള കാരക്കോറം പർവതനിരകളിലെ സജീവമായ മണ്ണൊലിപ്പ് സ്കാർഡു താഴ്‌വരയിലുടനീളം ബൃഹത്തായ എക്കൽ അവശിഷ്ടങ്ങൾ നിക്ഷേപിക്കുന്നു.
കാലാവസ്ഥ
സ്കാർഡുവിൽ ഒരു തണുത്ത അർദ്ധ-വരൾച്ചാ കാലാവസ്ഥയാണ് അനുഭവപ്പെടാറുള്ളത് (കോപ്പൻ കാലാവസ്ഥാ വർഗ്ഗീകരണം BSk). വേനൽക്കാലത്ത് സ്കാർഡുവിന്റെ കാലാവസ്ഥ അതിലെ പർവതങ്ങളുടെ നിലനിൽപ്പിനാൽ നിയന്ത്രിക്കപ്പെടുന്നു. നിമ്ന്ന പ്രദേശമായ പാകിസ്താനിലെ കടുത്ത ചൂട് ഇവിടെ എത്തുന്നില്ല. പർവ്വതങ്ങൾ വേനൽക്കാല മൺസൂണിനെ തടയുന്നതിനാൽ വേനൽ മഴ വളരെ ശുഷ്ക്കമാണ്. എന്നിരുന്നാലും, ഈ പർവതങ്ങൾ വളരെ കഠിനമായ ശൈത്യകാല കാലാവസ്ഥയ്ക്ക് കാരണമാകുന്നു. ഏപ്രിൽ മുതൽ ഒക്ടോബർ വരെയുള്ള ടൂറിസ്റ്റ് സീസണിൽ പരമാവധി താപനില 27 ° C (81 ° F) ലും കുറഞ്ഞ താപനില (ഒക്ടോബറിൽ) 8 ° C (46 ° F) നും ഇടയിലായി വ്യത്യാസപ്പെട്ടു കാണപ്പെടുന്നു.
ഡിസംബർ മുതൽ ജനുവരി വരെ മധ്യശീതകാലത്തെ താപനില −10 ° C (14 ° F) ൽ താഴെയാകാം. രേഖപ്പെടുത്തപ്പെട്ട ഏറ്റവും കുറഞ്ഞ താപനില 1995 ജനുവരി 7 നു സംഭവിച്ച −24.1 °C (−11 ° F) ആയിരുന്നു.